text:
Bya MOSES NSUBUGA ne MUWANGA KAKOOZA
ABATOORO basisinkanye Sipiika wa Palamenti, Rebecca Alitwala Kadaga ne bamukwasa ekiwandiiko ekibanja Gavumenti okubaddiza ebintu byabwe (ebyeitu bya Toro) bye bagamba nti Gavumenti ye yabiwamba n'abasuubiza okukola ku nsonga eno.
Kyokka mu Palamenti tebatuuse ku bigere oluvannyuma lwa poliisi okubayimiriza e Busega mu Kampala n’ebagamba balinnye bbaasi .
Abatooro bano okwabadde baminisita b’Obukama bwa Toro n’abantu abalala olwatuuse ne batuula mu luggya lwa palamenti olwo ne batandika okuyimba oluyimba lw’eggwanga lyabwe n’okuwera nga bwe batajja kuweera okutuusa nga bafunye ebyabwe.
Oluvannyuma abamu ku bbo minisita w’ensonga z’abavubuka, Anthony Kalyegira, yabakulembeddemu ne bayingira ofiisi ya sipiika Kadaga ne bamukwasa ekiwandiiko ekirimu okwemulugunya kwabwe.
Omu ku bavubuka bano abalwanirira okuzzaawo ekitiibwa kya Toro ekya ‘ Amacumu n’ebitara bya Rukirabasaija’, Herbert Mugisa yagambye nti Abatooro babadde bagonvu eri Gavumenti naye mpaawo kye bafunye mu bugonvu n'obuwulize buno.
‘’Twagala batuddize ebintu byaffe era Gavumenti etuliyirire,’’ Mugisa bwe yagambye.
Ye minisita w’ebyettaka e Toro, Olimi Rutabalengya yagambye nti Abaganda baasaba ebyabwe ne babibaddizibwa, kati kyekiseera n'Abatooro okuddizibwa ebyabwe.
Mugisa yagambye Ebyafaayo by'e Toro biraga nti bajjajjaabwe baatambuzanga bigere okubaako kye bafuna, nabo kwe baasinzidde okutambuza ebigere era basuubira nti emyoyo gyabwe (abafu) giri wamu n’abazzukulu.
‘’Twetaaga obwenkanya. Abalala nga bwe bayisibwa naffe bwe tulina okuyisibwa,’’ minisita Olimi bwe yagambye.
Kadaga yagambye nti Abatooro batuufu okubanja ebyabwe era ne Busoga ebyayo ebyetaaga. N’agamba nti bagenda kuleeta ekiteeso mu Palamenti basabe Gavumenti esseewo olukiiko olw’enteseganya wakati w’Abatooro ne Gavumenti okusobola okutuuka ku lyengedde.
Minisita w’abavubuka e Toro, Athony Kalyegira ng’akwasa Sipiika Kadaga ekiwandiiko omuli okwemulugunya. Ekif: Muwanga Kakooza
Baasoose kwezooba na Poliisi
Abatooro abaasuze ku Hotel Diplomate e Muyenga, Kampala, baabukeerezza nkokola okutambuza ebigere okwolekera Palamenti kyokka aduumira ebikwekweto bya Poliisi mu ggwanga, Grace Turyagumanawe n'abasalako n'abawabula okugendera mu bbaasi so ssi kutambuza bigere ne beerema.
Oluvannyuma Anthony Kalyegira, minisita w'abavubuka mu Bukama bwa Toro yabakkakanyizza ne bapondoka ne bakkirizza okulinnya bbaasi bbiri okwabade eya Poliisi n'eya kkampuni ya Kalita ezaabatuusizza ku Palamenti.
Abatooro nga bawera bwe baabadde basimbula okuva ku Hotel Diplomate e Muyenga gye baasuze okugenda mu Palamenti. Ekif: Moses Nsubuga
Wano nga batambula ne Sipiika Kadaga okuva mu Palamenti oluvannyuma lw'kuwaayo ekiwandiiko. Ekif: Muwanga Kakooza
Abavubuka abalenzi n’abawala bano abeegattira mu kibiina kya Amacumu ne Bitara by’ Omukama Oyo Nyimba Kabamba Iguru Rukidi, IV baatambudde okuva e Fort Portal gye baasimbudde ku Lwomukaaga era Kampala baamutuuseemu ku Lwakubiri ne basula ku Hotel Diplomate e Muyenga, gye baasinzidde okuva ne boolekera Palamenti okubanja ebyabwe.
Baabadde bambadde ttissaati enjeru eziriko ekifaananyi ky’Omukama ng’abamu balina endeku so nga abalala banekedde mu nnyambala z'ekinnansi omwabadde ab'amakanzu, amasuuti, n'embugo.
Abakulembeddemu abavubuka bano kuliko, Vincent Mugume amyuka minisita w’amawulire e Toro, amyuka Katuukiro, Harriet Nyakake, Anthony Kalyegira, minisita w’abavubuka ne Kennedy Gusalire, Omuwanika w’Obukama.
Bano bakira bayimba ennyimba eziwaana Omukama wa Tooro n’okuwanika bendera.
EBY’OBUGAGGA EBIRI MU KIWANDIIKO:
1 Kuliko ebyapa by’ettaka ebisoba mu 70 okuli embuga z’Amasaza n’Amagombolola. Ku masaza kuliko ebizimbe by’ebitebe, amakolero, ennyumba z’abaserikale n’ebirala.
2 Ettaka lye babanja waliwo eririko ebibira, ekkuumiro ly’ebisolo erya Queen Elizabeth National Park, bagamba nti balina okugabana ku ssente ezivaamu, ettaka okuli ekkolero lya Hima Cement, ettaka okuli ennimiro z’amajaani, ekirombe omusimibwa kkopa e Kirembe n’ennyanja ya Lake Katwe omusimibwa omunnyo.
3 Amasaza kuliko: Burahya, Kyaka, Bunyangabu, Kitagwenda, Kibaale, Mwenge ne munisipaali ya Fort Portal. Amagombolola kuliko: Rwiimi, Kisomolo, Buhesi, Kichence, Mahyoro, Ntara, Nyabaani ne Kamwenge.
Amalala kuliko: Kahunge, Nkoma, Bwiizi, Butiiti, Nyantungo, Kihura, Bugaki, Kyarusozi, Katoke, Nyankwanzi, Bufunjo, East Division, West Division ne South Division.
Bino byonna babirambuludde nga balaga nnamba bbulooka ne poloti nga balaga amannya mwe byali nga tebinnaba kukyusibwa kudda mu kakiiko k’ebyettaka aka Uganda Land Commission.
Ebirala ....


c: text/html

text:
BYA MUWANGA KAKOOZA
ABABAKA ba Palamenti basabye abakulira ekitongole ekivunaanyizibwa ku biweerezebwa ku mpewo okukomya mbagirawo emikutu gya leediyo ne ttivvi okulanga abasawo abagezza obubina, amabeere n’obusajja.
‘’Ebirango by’abantu abo bitwesittaza n’abaana baffe. Olumu obeera ne ssezaala wo oba omuntu omulala akukwasa ensonyi ng’aba leediyo ne ttivi ezimu bakuba bulango bwa kugezza bubina, mabeera n’obusajja. Byesittaza bisaanye okukomezebwa’’ omubaka w’abakozi Teopista Ssentongo bwe yagambye.
Bino byabadde mu kakiiko ka Palamenti ak'embeera z'abantu bwe baabadde basisinkanye abakungu b’ekitongole ekivunaanyizibwa ku biweerezebwa ku mpewo, ekya ‘Uganda Communications Commission’ abaakulembeddwa Jonas Muhoozi Bamauturaki.
Ababaka era beemulugunyizza ku makampuni g’amasimu olw’okuweerezanga bakasitoma obubaka bwe batasabye ate ne bamala be babasalako ensimbi ne basaba ekitongole kikugire kkampuni z’essimu okukomya omuze ogwo.
Omu ku babaka, Dorothy Nseija (Kamwenge) yagambye nti waliwo abaamuwerezza obubaka nga bamubuuza oba ayagala omukwano ekintu ekyamunyiizzizza. N’agamba nti obubaka nga buno busobola abaagalana oba abafumbo mu maka.
Wabula maneja avunaanyizibwa ku biweerezebwa ku mpewo, Paul Mukasa yagambye nti takimanyangako nti obulango bw’okugezza obubina , amabeere n’obusajja bw’atuuka dda ne ku leediyo ng’atera kubuwulira mu mpapula n’agamba nti bagenda kubaako kye bakola.
Munnamatteeka w’ekitongole, Susan Wegoye, yagambye nti kkampuni z’amasimu baaziragira dda okukomya mbagirawo okuweereza obubaka obwesittaza abantu kyokka bwe ziba zikyakikola abantu baddembe okwemulugunya mu kitongole.
Yategeezezza nti omuntu yenna aba awulidde ekyesittazza ku leediyo za Fa Ma ne ttivvi okuddukira butereevu ku ofiisi z'ekitongole e Bugoloobi aloope.
Ebirala

robotstxt: allowed

filter: keep


text:
Ku ntandikwa y’omwezi guno, Kabaka ne Pulezidenti Museveni bassizza omukono ku ndagaano Gavumenti mw’egenda okuddiza Buganda ebyayo, omuli ebintu ng’embuga z’amasaza n’amagombolola. Okuva leero tukuleetedde embeera embuga zino gye zirimu.
Bya Dickson Kulumb a
AB’AMASAZA ag’enjawulo agaddiziddwa Kabaka baagambye nti ettaka erisinga obunene ery’amasaza gano lyatwalibwa dda abantu abaalyesenzaako ne gavumenti yennyini.
E Buluuli, ow’essaza Kimbugwe yali yalemesebwa okukolera ku kitebe ky’essaza e Nakasongola oluvannyuma lw’abantu baayo okuteekako Ssaabaluuli, Mwogezabutamanya n’amugaana okuddamu okukolera emirimu gye mu
kifo kino.
Omumyuka wa Kimbugwe, David Kitaakule yagambye nti babadde mu mbeera yakuyambibwa omuntu nnakyewa eyabawa ekifo we babadde baddukanyiza emirimu gy’obwakabaka e Migyera nga ku kitebe we bandibadde bakolera disitulikiti y’e Nakasongola
ne Ssaabaluuli baazimbawo ebizimbe mwe bakolera.
Embeera eno y’eri n’e Bugerere ewa Mugerere Ssevvume Musoke eyagambye nti naye aba
disitulikiti y’e Kayunga baamugoba ku ssaza ne bazimbako ekitebe kya disitulikiti era ng’ettaka lino baalisalako ekitundu ne beewaako ekyapa ne bazimba ofiisi ezaabwe, ebizimbe by’Obwakabaka ne babaleeka nga babisibyeko kkufulu.
E Ssingo, nayo ettaka lyayo ery’essaza lyatwalibwa disitulikiti y’e Mityana eyazimbako ekizimbe olwo ennyumba y’owessaza eyitibwa Matumba nneesigala ku ttaka eritaweza yiika 8 ate ng’ettaka lino lyonna awamu lyali liwerako yiika 49.
Mu ssaza ly’e Buweekula, ettaka ly’embuga lyazimbibwako ekitebe kya disitulikiti y’e Mubende nga n’abantu abalala bazze balyesenzaako.
Mu Busiro ekitebe ky’essaza ekisangibwa e Ssentema, ettaka gavumenti eya wakati yalisalako
ekitundu n’essaako ekkomera n’ennimiro z’ekkomera.
Kayima ow’essaza ly’e Mawokota, Steven Nnawuba Kifulukwa yannyonnyodde nti gavumenti yasala yiika 40 n’ezimbako ekkomera ly’e Butoolo yiika ezaasigalawo 9 abantu abatali bamu ne bajja nga bazesenzaako nga w’ayogerera essaza lyasigaza yiika nnya zokka!
Kaggo Tofiri Kivumbi Malokweza owa Kyaddondo yagambye nti ettaka ly’essaza lyonna kumpi lyaggwaawo.
Yannyonnyodde nti kye balinako kyokka ye nnyumba y’ow’essaza eyabaddizibwa naye ettaka lyonna eryetooloddewo lyesenzebwako abantu.
Yayongeddeko nti ekizimbe kya Community Centre ekyazimbibwa okutuuzibwamu enkiiko kati kkooti mw’etuula ate eyali ofiisi y’ow’essaza kati RDC w’e Kasangati mw’atuula.
Wadde nga gavumenti yali ebasuubizza okusasula ensimbi z’obu-pangisa, naye kino tekikolanga n’okutuusa kati.
E Kyaggwe, Ssekiboobo Alex Kigongo, yategeezezza nti ekitebe ky’e-ssaza kyabaddizibwa kyokka ng’ettaka erisinga abantu omuli ne gavumenti balyesenzaako.
Kati balina akatundu katono akawerako yiika nnya zokka okutali beesenzaako.
Embuga z’amasaza zonna mu Buganda zaazimbibwa ku bugazi bw’ettaka bwa yiika 49 buli emu nga kuno abaami b’amasaza kwe bateekeddwa okukolera emirimu gy’Amasaza gaabwe egy’okwekulaakulanya naye pulezidenti Museveni w’atuukidde okuddiza embuga zino ng’ettaka kumpi limaliddwaawo.


text:
Olubereberye - Genesis
Essuula 48
1 Awo olwatuuka oluvannyuma lw'ebyo ne bagamba Yusufu nti Laba, kitaawo alwadde: n'atwala naye abaana be abasajja bombi, Manase ne Efulayimu.
2 Ne bagamba Yakobo nti Laba, omwana wo Yusufu ajja gy'oli: Isiraeri ne yeekakaabiriza, n'atuula ku kitanda.
3 Yakobo n'agamba Yusufu nti Katonda Omuyinza w'ebintu byonna yandabikira e Luzi mu nsi ya Kanani, n'ampa omukisa,
4 n'aŋŋamba nti Laba, ndikwaza, ndikwongera, ndikufuula ekibiina ky'amawanga; era ndiwa ezzadde lyo eririddawo ensi eno okuba obutaka obw'emirembe n'emirembe.
5 Ne kaakano abaana bo abasajja bombi, abaakuzaalirwa mu nsi y'e Misiri nga sinnakujjira mu Misiri, bange; Efulayimu ne Manase banaabanga bange, nga Lewubeeni se Simyoni.
6 N'ezzadde lyo, ly'onoozaalanga oluvannyuma lw'abo, linaabanga liryo: banaatuumibwanga erinnya lya baganda baabwe mu busika bwabwe.
7 Nange, bwe nnava mu Padani, Laakeeri n'anfaako mu nsi ya Kanani mu kkubo, nga wakyaliyo ebbanga ddeneko okutuuka ku Efulasi: ne mmuziika eyo mu kkubo erigenda e Efulasi (ye Besirekemu).
8 Isiraeri n'alaba abaana ba Yusufu, n'ayogera nti Bano be baani?
9 Yusufu n'agamba kitaawe nti Be baana bange Katonda be yampeera wano. N'ayogera nti Baleete, nkwegayiridde, nange naabasabira omukisa.
10 Era amaaso ga Isiraeri gaali gazibye olw'obukadde, n'okuyinza teyayinza kulaba. N'abamusembereza; n'abanywegera n'abawambaatira.
11 Isiraeri n'agamba Yusufu nti Nali sirowooza kulaba maaso go: era, laba, Katonda andabisizza n'ezzadde lyo.
12 Yusufu n'abaggya mu maviivi ge wakati; n'avuunama amaaso ge.
13 Yusufu n'abakwata bombi, Efulayimu n'omukono gwe ogwa ddyo awali omukono ogwa kkono ogwa Isiareri, ne Manase n'omukono gwe ogwa kkono awali omukono ogwa ddyo ogwa Isiraeri, n'abasembeza gy'ali.
14 Isiraeri n'agolola omukono gwe ogwa ddyo, n'agussa ku mutwe gwa Efulayimu, ye muto, n'omukono gwe ogwa kkono ku mutwe gwa Manase, ng'atereeza emikono gye ng'amanyi; kubanga Manase ye yali omubereberye.
15 Nasabira Yusufu omukisa n'ayogera nti Katonda wa bajjajja bange Ibulayimu ne Isaaka gwe baatambuliranga mu maaso ge, Katonda eyandiisanga ennaku zange zonna okutuusa leero,
16 malayika eyannunula mu bubi bwonna, awe omukisa abalenzi; n'erinnya lyange lituumibwenga ku bo, n'erinnya lya bajjajja bange Ibulayimu ne Isaaka; era bafuuke ekibiina ekinene wakati mu nsi.
17 Yusufu bwe yalaba nga kitaawe assizza omukono gwe ogwa ddyo ku mutwe gwa Efulayimu, n'anyiiga: n'asitula omukono gwa kitaawe okuguggya ku mutwe gwa Efulayimu okugussa ku mutwe gwa Manase.
18 Yusufu n'agamba kitaawe nti Nedda, kitange: kubanga oyo ye mubereberye; ssa omukono gwo ogwa ddyo ku mutwe gwe.
19 Kitaawe n'agaana n'ayogera nti Mmanyi, mwana wange, mmanyi: era naye alifuuka ggwanga, era naye aliba mukulu: naye omwana waabo ye alimusinga obukulu, n'ezzadde lye liriba mawanga mangi.
20 N'abasabira omukisa ku lunaku olwo, ng'ayogera nti Mu ggwe Isiraeri anaasabanga omukisa, ng'ayogera nti Katonda akufuule nga Efulayimu ne Manase: Efulayimu n'amusoosa Manase.
21 Isiraeri n'agamba Yusufu nti Laba, nfa: naye Katonda anaabanga wamu nammwe, alibazza nate mu nsi ya bajjajja bammwe.
22 Era nkuwadde ggwe omugabo gumu okusinga baganda bo, gwe nnaggya mu mukono gw'omu Amoli n'ekitala kyange n'omutego gwange.


text:
Olubereberye - Genesis
Essuula 35
1 Katonda n'agamba Yakobo nti Golokoka, oyambuke e Beseri, otuule eyo: ozimbire eyo ekyoto eri Katonda, eyakulabikira bwe wadduka amaaso ga Esawu muganda wo.
2 Yakobo n'alyoka agamba ab'omu nnyumba ye n'abo bonna abaali naye nti Muggyeewo bakatonda abalala abali mu mmwe, mwetukuze, muwaanyise ebyambalo byammwe:
3 tugolokoke, twambuke e Beseri: nange ndizimbira eyo ekyoto eri Katonda, eyanziramu ku lunaku olw'okweraliikirira kwange, era eyabanga nange mu kkubo lye nnatambuliramu.
4 Ne bawa Yakobo bakatonda abalala bonna abaali mu mukono gwabwe, n'empeta ezaali mu matu gaabwe; Yakobo n'abikweka wansi w'omwera ogwali mu Sekemu.
5 Ne batambula: n'entiisa ennyingi n'egwa ku bibuga ebyabeetooloola, ne batagoberera baana ba Yakobo.
6 Awo Yakobo n'atuuka e Luzi, ekiri mu nsi ya Kanani (ye Beseri), ye n'abantu bonna abaali naye.
7 N'azimbira eyo ekyoto, n'ayita ekifo Erubeseri: kubanga eyo Katonda gye yamubikkulirwa, bwe yadduka amaaso ga muganda we.
8 Debola, omulezi wa Lebbeeka, n'afa, ne bamuziika emmanga wa Beseri wansi w'omwera: ne bagutuuma erinnya Alooninakusi.
9 Katonda n'alabikira nate Yakobo, bwe yava mu Padanalaamu, n’amuwa omukisa.
10 Katonda n'amugamba nti Erinnya lyo Yakobo: erinnya lyo tokyayitibwa nate Yakobo, naye Isiraeri lye linaabanga erinnya lyo: n'amutuuma erinnya Isiraeri.
11 Katonda n'amugamba nti Nze Katonda Omuyinza w'ebintu byonna: oyale weeyongerenga; eggwanga n'ekibiina eky'amawanga biriva mu ggwe, ne bakabaka baliva mu ntumbwe zo;
12 n'ensi gye nnawa Ibulayimu ne Isaaka, ndigikuwa ggwe, n'ezzadde lyo eririddawo ndiriwa ensi.
13 Katonda n'ava gy'ali n'alinnya, mu kifo mwe yayogerera naye.
14 Yakobo n'asimba empagi mu kifo mwe yayogerera naye, empagi ey'amayinja: n'agifukako ekiweebwayo ekyokunywa, n'agifukako amafuta.
15 Yakobo n'atuuma ekifo Katonda mwe yayogerera naye erinnya lyakyo Beseri.
16 Ne bava mu Beseri ne batambula; baali babulako ekiseera batuuke e Efulasi: Laakeeri n'ayagala okuzaala, n'alumwa nnyo.
17 Awo olwatuuka, bwe yali alumwa nnyo, omuzaalisa n'amugamba nti Totya; kubanga kaakano onoozaala omwana ow'obulenzi omulala.
18 Awo olwatuuka, obulamu bwe bwali nga bunaatera okugenda (kubanga yafa), n'amutuuma erinnya Benoni: naye kitaawe n'amutuuma Benyamini.
19 Laakeeri n'afa, ne bamuziika mu kkubo erigenda e Efulasi (ye Besirekemu).
20 Yakobo n'asimba empagi ku malaalo ge: eyo ye mpagi ey'amalaalo ga Laakeeri ne leero.
21 Isiraeri n'atambula, n’asimba eweema ye ng'ayise ku kigo kya Ederi.
22 Awo olwatuuka, Isiraeri bwe yali ng'atudde mu nsi eyo, Lewubeeni n'agenda n'asula ne Bira omuzaana wa kitaawe: Isiraeri n'akiwulirako. Batabani ba Yakobo baali kkumi na babiri:
23 abaana ba Leeya; Lewubeeni, omubereberye wa Yakobo, ne Simyoni, ne Leevi, ne Yuda, ne Isakaali, ne Zebbulooni:
24 abaana ba Laakeeri; Yusufu, ne Benyamini:
25 n'abaana ba Bira, omuzaana wa Laakeeri; Ddaani ne Nafutaali:
26 n'abaana ba Zirupa, omuzaana wa Leeya; Gaadi ne Aseri: abo be batabani ba Yakobo, abaamuzaalirwa mu Padanalaamu.
27 Yakobo n'ajja eri Isaaka kitaawe mu Mamule, mu Kiriasualaba (ye Kebbulooni), Ibulayimu ne Isaaka mwe baatuulanga.
28 N'ennaku za Isaaka zaali myaka kikumi mu kinaana.
29 Isaaka n'ata omukka, n'afa, n'atwalibwa eri abantu be, ng'akaddiye, ng'awezezza ennaku nnyingi: Esawu ne Yakobo abaana be ne bamuziika.


text:
Ebyabaleevi Leviticus
Chapter 13
1 Era Mukama n'agamba Musa ne Alooni nti
2 Omuntu bw'anaabanga n'ekizimba oba kikuta oba mbalabe erungudde ku ddiba ly'omubiri gwe, ne kifuuka endwadde y'ebigenge ku ddiba ly'omubiri gwe, kale anaaleetebwanga eri Alooni kabona, oba eri omu ku baana be bakabona:
3 kale kabona anaakeberanga endwadde eri ku ddiba ly'omubiri: era obwoya obuli awali endwadde bwe buba nga bufuuse obweru, n'ekifaananyi ky'endwadde nga kifulumye wansi w'eddiba ly'omubiri gwe, nga ye ndwadde y'ebigenge: awo kabona anaamukeberanga, n'amwatulira nga si mulongoofu.
4 Era embalabe erungudde bw'ebanga enjeru ku ddiba ly'omubiri gwe, n'ekifaananyi kyayo nga tekifulumye wansi w'eddiba, n'obwoya bwawo nga tebufuuse bweru, kale kabona anaasibiranga ow'endwadde ennaku musanvu:
5 awo kabona alimukebera ku lunaku olw'omusanvu: kale, laba, bw'anaalabanga ng'endwadde ekomye awo; n'endwadde nga tebunye ku ddiba, awo kabona anaamusibiranga ennaku musanvu endala:
6 awo kabona alimukebera nate ku lunaku olw'omusanvu: kale, laba, endwadde bw'eba nga tekyalabika nnyo, n'endwadde nga tebunye ku ddiba, kale kabona anaamwatuliranga nga mulongoofu: nga kye kikuta: kale anaayozanga engoye ze, n'aba mulongoofu
7 Naye ekikuta bwe kinaabunanga ku ddiba, ng'amaze okweraga eri kabona olw'okulongoosebwa kwe, aneeraganga nate eri kabona:
8 kale kabona anaakeberanga, era, laba, ekikuta bwe kinaabanga kibunye ku ddiba, awo kabona anaamwatuliranga nga si mulongoofu: nga bye bigenge.
9 Endwadde y'ebigenge bw'ebanga ekutte omuntu, awo anaaleetebwanga eri kabona;
10 kabona n'akebera, kale, laba, ekizimba ekyeru bwe kinaabanga ku ddiba, era nga kifudde obwoya okuba obweru, era ennyama enjere ennamu ng'eri awali ekizimba,
11 nga bye bigenge eby'edda ku ddiba ly'omubiri gwe, era kabona anaamwatuliranga nga si mulongoofu: tamusibanga; kubanga oyo si mulongoofu.
12 Era ebigenge bwe bifuutuukanga ku ddiba, ebigenge ne bibuna eddiba lyonna ery'omulwadde okuva ku mutwe okutuusa ku bigere, okulaba kwonna kabona kw'anaalabanga;
13 kale kabona anaakeberanga: awo, laba, ebigenge bwe binaabanga bibunye omubiri gwe gwonna, anaamwatuliranga omulwadde nga mulongoofu: byonna bifuuse okuba ebyeru: oyo mulongoofu.
14 Naye ennyama enjere bw'eneerabikanga ku ye, anaabanga atali mulongoofu.
15 Awo kabona anaakeberanga ennyama enjere, n'amwatulira nga si mulongoofu: ennyama enjere si nnongoofu: bye bigenge.
16 Oba ennyama enjere bw'ekyukanga nate n'efuuka okuba enjeru, kale anajjanga eri kabona,
17 kabona n'amukebera: era, laba, endwadde bw'ebanga efuuse okuba enjeru, kale kabona anaamwatuliranga omulwadde nga mulongoofu: oyo mulongoofu.
18 Era omubiri bwe gunaabangako ejjute ku ddiba lyagwo, nalyo nga lyawona,
19 n'awaali ejjute ne wabaawo ekizimba ekyeru, oba mbalabe erungudde, enjeruyeru era emmyufumyufu, kale kinaalagibwanga kabona;
20 awo kabona anaakeberanga, era, laba, ekifaananyi kyakyo bwe kinaabanga nga kifulumye wansi w'eddiba, n'obwoya bwawo nga bufuuse okuba obweru, kale kabona anamwatuliranga nga si mulongoofu: ye ndwadde y'ebigenge, efulumye mu jjute.
21 Naye kabona bw'anaakikeberanga, era, laba, nga temuli bwoya bweru, so nga tekifulumye wansi w'eddiba, naye nga tekirabika bulungi, awo kabona anaamusibiranga ennaku musanvu:
22 awo bwe kinaabunanga ku ddiba, awo kabona anaamwatuliranga nga si mulongoofu: eyo ye ndwadde:
23 Naye embalabe erungudde bw'eneekomanga awo, era nga tebunye, eyo nga ye enkovu ey'ejjute; awo kabona anaamwatuliranga nga mulongoofu.
24 Oba omubiri bwe gunaabangako okwokebwa n'omuliro ku ddiba lyagwo, ennyama ennamu eyokeddwa n'efuuka okuba embalabe erungudde, enjeruyeru era emmyufumyufu, oba njeru;
25 awo kabona anaagikeberanga: era, laba, obwoya obw'omu mbalabe erungudde bwe bunaabanga bufuuse okuba obweru, n'ekifaananyi kyayo nga kifulumye wansi w'eddiba; bino bye bigenge, byafuluma awaayokebwa: kale kabona anaamwatuliranga nga si mulongoofu: nga ye ndwadde y'ebigenge.
26 Naye kabona bw'anaagikeberanga, era, laba, nga tewali bwoya bweru awali embalabe erungudde, so nga tefulumye wansi w'eddiba, naye nga terabika bulungi; kale kabona anaamusibiranga ennaku musanvu:
27 kale kabona alimukebera ku lunaku olw'omusaavu: bw'eneebunanga ku ddiba, kale kabona anaamwatuliranga nga si mulongoofu: nga ye ndwadde y'ebigenge.
28 Era embalabe erungudde bw'eneekomanga awo, nga tebunye ku ddiba, era nga terabika bulungi; nga kye kizimba eky'okwokebwa, era kabona anaamwatuliranga nga mulongoofu: kubanga eyo ye nkovu ey'okwokebwa.
29 Era omusajja oba mukazi bw'anaabanga n'endwadde ku mutwe oba ku kirevu,
30 kale kabona anaakeberanga endwadde: awo, laba, ekifaananyi kyayo bwe kinaabanga nga kifulumye wansi w'eddiba, era nga mulimu enviiri eza kyenvu ez'entalaaga, kale kabona anaamwatuliranga nga si mulongoofu: ekyo kye kikakampa, bye bigenge eby'oku mutwe oba eby'oku kirevu.
31 Era kabona bw'anaakeberanga endwadde ey'ekikakampa, era, laba, ekifaananyi kyayo nga tekifulumye wansi w'eddiba, so nga tewali nviiri nzirugavu, kale kabona anaamusibiranga omulwadde w'ekikakampa ennaku musanvu:
32 awo ku lunaku olw'omusanvu kabona alikebera endwadde: era laba, ekikakampa bwe kinaabanga nga tekibunye, so nga tewali nviiri za kyenvu, n'ekifaananyi ky'ekikakampa nga tekifulumye wansi w'eddiba,
33 kale anaamwebwanga, naye ekikakampa takimwanga; era kabona anaasibiranga omulwadde w'ekikakampa ennaku musanvu endala:
34 awo ku lunaku olw'omusanvu kabona alikebera ekikakampa: kale, laba, ekikakampa bwe kinaabanga nga tekibunye ku ddiba, n'ekifaananyi kyakyo nga tekifulumye wansi w'eddiba; awo kabona anaamwatuliranga nga mulongoofu: kale anaayozanga engoye ze, n'aba mulongoofu.
35 Naye ekikakampa bwe kinaabunanga ku ddiba ng'amaze okulongoosebwa;
36 awo kabona anaamukeberanga: era, laba, ekikakampa bwe kinaabanga kibunye ku ddiba, kabona tanoonyanga nviiri za kyenvu; oyo si mulongoofu.
37 Naye bw'anaalabanga ng'ekikakampa kikomye awo, n'enviiri enzirugavu nga zimezeewo; ekikakampa nga kiwonye, oyo mulongoofu: kale kabona anaamwatuliranga nga mulongoofu.
38 Era omusajja oba mukazi bw'anaabanga n'embalabe ezirungudde ku ddiba ly'omubiri gwabwe, ze mbalabe ezirungudde enjeru;
39 kale kabona anaakeberanga: awo, laba, embalabe ezirungudde eziri ku ddiba ly'omubiri gwabwe bwe zinaabanga enjeruyeru; nga bwe butulututtu, nga bufulumye mu ddiba; oyo mulongoofu.
40 Era omusajja bw'anaabanga akuunyuuse enviiri ez'oku mutwe gwe, oyo nga wa kiwalaata; (naye) mulongoofu.
41 Era bw'anaabanga akuunyuuse enviiri ez'omu kawumpo, nga wa kiwalaata kya mu kawumpo; naye nga mulongoofu.
42 Naye endwadde enjeruyeru era emmyufumyufu bw'eneebanga ku mutwe ogw'ekiwalaata oba mu kawumpo ak'ekiwalaata; ebyo bye bigenge ebifuluma mu mutwe gwe ogw'ekiwalaata oba mu kawumpo ke ak'ekiwalaata.
43 Awo kabona anaamukeberanga: kale, laba, ekizimba eky'endwadde bwe kinaabanga ekyeruyeru era ekimyufumyufu ku mutwe gwe ogw'ekiwalaata, oba mu kawumpo ke ak'ekiwalaata, ng'ekifaananyi ky'ebigenge bwe kiri ku ddiba ly'omubiri;
44 oyo nga wa bigenge, si mulongoofu: kabona talemanga kumwatulira nga si mulongoofu; endwadde ng'eri ku mutwe gwe.
45 Era omugenge alina endwadde, engoye ze zinaabanga enjulifuyulifu, n'enviiri ez'oku mutwe gwe tazisibangako, era anaabikkanga ku mumwa gwe ogw'engulu, era anaayogereranga waggulu nti Siri mulongoofu, siri mulongoofu.
46 Ennaku zonna endwadde ng'ekyali ku ye anaabanga atali mulongoofu; si mulongoofu: anaabeeranga yekka; ennyumba ye eneebanga bweru wa lusiisira.
47 Era n'ekyambalo ekiriko endwadde y'ebigenge, oba kyambalo kya byoya bya ndiga oba kyambalo kya bafuta;
48 bwe bibanga ku wuuzi ez'obusimba oba ku z'obukiika; oba kya bafuta oba kya byoya; bwe bibanga ku ddiba oba ku kintu ekikolebwa n'eddiba;
49 endwadde bw'eneebanga eya nnawandagala oba emmyufumyufu ku kyambalo, oba ku ddiba, oba ku wuuzi ez'obusimba, oba ku z'obukiika, oba ku kintu kyonna eky'eddiba; eyo nga ndwadde ya bigenge, era eneeragibwanga kabona:
50 awo kabona anaakeberanga endwadde, n'asibira ekiriko endwadde ennaku musanvu:
51 kale alikebera endwadde ku lunaku olw'omusanvu: endwadde bw'eneebanga ebunye ku kyambalo, oba ku wuuzi ez'obusimba, oba ku z'obukiika, oba ku ddiba, omulimu gwonna eddiba gwe likola; endwadde nga bigenge ebirya; nga si kirongoofu.
52 Awo anaayokyanga ekyambalo, oba wuuzi za busimba, oba za bukiika, oba ng'eri mu byoya oba mu bafuta, oba mu kintu kyonna eky'eddiba, omuli endwadde: kubanga ebyo bye bigenge ebirya; kinaayokebwanga mu muliro.
53 Era kabona bw'anaakeberanga, kale, laba, endwadde nga tebunye mu kyambalo, newakubadde mu wuuzi ez'obusimba, newakubadde mu z'obukiika, newakubadde mu kintu kyonna eky'eddiba;
54 kale kabona anaalagiranga booze ekintu ekirimu endwadde, n'akisibira ennaku musanvu endala:
55 awo kabona anaakeberanga, endwadde ng'emaze okwozebwa: kale, laba, endwadde bw'eneebanga tekyusizza bbala lyayo, era endwadde nga tebunye, ekyo nga si kirongoofu; onookyokyanga mu muliro: eyo ye ndwadde erya, okukuubuuka bwe kunaabanga munda oba kungulu.
56 Era kabona bw'anaakeberanga, era, laba, endwadde nga terabika bulungi ng'emaze okwozebwa, kale anaagiyuzanga okugiggya mu kyambalo oba mu ddiba, oba mu wuuzi ez'obusimba, oba mu z'obukiika:
57 era bw'eneebanga ekyalabika mu kyambalo, oba mu wuuzi ez'obusimba, oba mu z'obukiika, oba mu kintu kyonna eky'eddiba, ng'efuutuuka: onooyokyanga n'omuliro ekyo ekirimu endwadde.
58 N'ekyambalo oba wuuzi ez'obusimba, oba ez'obukiika, oba kintu kyonna eky'eddiba nga bwe kinaabanga, ky'onooyozanga, endwadde bw'eneebanga ebivuddemu, kale ne kiryoka kyozebwanga omulundi ogw'okubiri, ne kiba kirongoofu.
59 Eryo lye tteeka ery'endwadde y'ebigenge mu kyambalo eky'ebyoya oba mu kya bafuta, oba mu wuuzi ez'obusimba, oba mu z'obuliika, oba mu kintu kyonna eky'eddiba, okukyatuliranga nga kirongoofu, oba okukyatuliranga nga si kirongoofu.


text:
Nekkemiya Nehemiah
Chapter 5
1 Awo ne wabaawo olukaayano olunene olw'abantu ne bakazi baabwe eri baganda baabwe Abayudaaya.
2 Kubanga waaliwo abaayogera nti Ffe, batabani baffe ne bawala baffe, tuli bangi: tufune eŋŋaano tulyenga tube abalamu.
3 Era ne wabaawo abaayogera nti Tusingawo ennimiro zaffe n'ensuku zaffe ez'emizabbibu n'ennyumba zaffe: tufunenga eŋŋaano olw'enjala.
4 Era ne wabaawo abaayogera nti Twewola effeeza ey'emusolo gwa kabaka nga tusinzeewo ennimiro zaffe n'ensuku ez'emizabbibu.
5 Naye kaakano omubiri gwaffe guli ng'omubiri gwa baganda baffe, abaana baffe bali ng'abaana baabwe: era, laba, batabani baffe ne bawala baffe tubaleeta mu buddu okuba abaddu, era abamu ku bawala baffe bamaze okuleetebwa mu buddu: so tetuliiko kye tunaakola; kubanga ennimiro zaffe n'ensuku zaffe ez'emizabbibu zirina balala.
6 Awo ne nsunguwala nnyo bwe nnawulira olukaayano lwabwe n'ebigambo bino.
7 Awo ne ndyoka nteesa nzekka ne nnyomba n'abakungu n'abakulu ne mbagamba nti Muweesa amagoba, buli muntu muganda we. Ne mbakuŋŋaanya okukuŋŋaana okunene.
8 Ne mbagamba nti ffe nga bwe twayinza twanunula baganda baffe Abayudaaya abaatundibwa mu bannaggwanga; nammwe mwagala n'okutunda baganda bammwe, naffe twandiba guze? Awo ne basirika ne batalaba kigambo.
9 Era ne njogera nti Ekigambo kye mukola si kirungi: temwanditambulidde mu kutya Katonda waffe, olw'okuvuma kwa bannaggwanga abalabe baffe?
10 Era nange bwe ntyo baganda n'abaddu bange mbawola effeeza n'eŋŋaano olw'amagoba. Mbeegayiridde, tuleke amagoba ago.
11 Mbeegayiridde, mubaddize leero ennimiro zaabwe n'ensuku zaabwe ez'emizabbibu n'ez'emizeyituuni n'ennyumba zaabwe, era n'ekitundu eky'ekikumi ekya ffeeza n'eky'eŋŋaano n'omwenge n'amafuta bye mubaweesa.
12 Awo ne boogera nti Tunaabizza, so tetulibasalira kintu; bwe tutyo bwe tunaakola nga bw'oyogera. Awo ne mpita bakabona ne mbalayiza nga banaakola nga bwe basuubizza.
13 Era ne nkunkumula olugoye olw'omu kifuba kyange ne njogera nti Katonda akunkumulire bw'atyo mu nnyumba ye ne mu mulimu gwe buli muntu atatuukiriza kusuubiza kuno; bw'atyo bw'aba akunkumulwa amalibwemu. Ekibiina kyonna ne boogera nti Amiina, ne batendereza Mukama. Abantu ne bakola ng'okusuubiza kuno bwe kwali.
14 Era okuva mu biro lwe nnateekebwawo okuba omukulu waabwe mu nsi ya Yuda, okuva ku mwaka ogw'amakumi abiri okutuuka ku mwaka ogw'amakumi asatu mu ebiri ogwa Alutagizerugizi kabaka, gye myaka ekkumi n'ebiri, nze ne baganda bange tetulyanga ku mmere ey'omukulu.
15 Naye abakulu ab'edda abansooka baasoloozanga abantu bye baalyanga ne babasaliranga emmere n'omwenge obutassaako sekeri eza ffeeza amakumi ana; weewaawo, n'abaddu baabwe baafuganga abantu: naye nze si bwe nnakolanga olw'okutya Katonda.
16 Weewaawo, era nanyiikiranga okukola omulimu ogwa bbugwe ono, so tetwagula nsi yonna: n'abaddu bange bonna ne bakuŋŋaanira eyo eri omulimu.
17 Era ku Bayudaaya n'abakulu, abasajja kikumi mu ataano baabanga ku mmeeza yange obutassaako abo abajja gye tuli nga bava mu bannaggwanga abatwetoolodde.
18 Era ebyafumbibwanga eby'olunaku olumu ente emu n'endiga ennonde mukaaga; era enkoko zanfumbirwanga, n'omulundi gumu buli nnaku kkumi omwenge ogw'engeri zonna: era naye newakubadde nga byali bwe bityo saabasalira mmere ya mukulu, kubanga obuddu bwabazitoowerera abantu bano.
19 Ai Katonda wange, jjukira gye ndi olw'obulungi byonna bye nkoledde abantu bano.


text:
Ezekyeri Ezekiel
Chapter 48
1 Era gano ge mannya g'ebika okuva ku nkomerero ey'obukiika obwa kkono, ku mabbali g'ekkubo Agekesulooni okutuuka awayingirirwa mu Kamasi, Kazalemaani awali ensalo y'e Ddamasiko, ku luuyi olw'obukiika obwa kkono ku mabbali ag'e Kamasi; era baliba n'embiriizi zaabwe nga zitunuulira ebuvanjuba n'ebugwanjuba; Ddaani omugabo gumu.
2 N'awali ensalo ya Ddaani, okuva ku lubiriizi olw'ebuvanjuba okutuuka ku lubiriizi olw'ebugwanjuba; Aseri omugabo gumu.
3 N'awali ensalo ya Aseri, okuva ku lubiriizi olw'ebuvanjuba okutuuka ku lubiriizi olw'ebugwanjuba; Nafutaali omugabo gumu.
4 N'awali ensalo ya Nafutaali, okuva ku lubiriizi olw'ebuvanjuba okutuuka ku lubiriizi olw'ebugwanjuba; Manase omugabo gumu.
5 N'awali ensalo ya Manase, okuva ku lubiriizi olw'ebuvanjuba okutuuka ku lubiriizi olw'ebugwanjuba; Efulayimu omugabo gumu.
6 N'awali ensalo ya Efulayimu, okuva ku lubiriizi olw'ebuvanjuba okutuuka ku lubiriizi olw'ebugwanjuba; Lewubeeni omugabo gumu.
7 N'awali ensalo ya Lewubeeni, okuva ku lubiriizi olw'ebuvanjuba okutuuka ku lubiriizi olw'ebugwanjuba; Yuda omugabo gumu.
8 Era awali ensalo ya Yuda, okuva ku lubiriizi olw'ebuvanjuba okutuuka ku lubiriizi olw'ebugwanjuba, we waliba ekitone kye muliwaayo, obugazi bwakyo emmuli obukumi bubiri mu enkumi ttaano n'obuwanvu nga bwenkana ogumu ku migabo, okuva ku lubiriizi olw'ebuvanjuba okutuuka ku lubiriizi olw'ebugwanjuba: n'awatukuvu waliba mu kyo wakati.
9 Ekitone kye muliwaayo eri Mukama kiriba obuwanvu bwakyo emmuli obukumi bubiri mu enkumi ttaano, n'obugazi kakumi.
10 N'ekitone ekitukuvu kiriba ky'abo, kya bakabona; eri obukiika obwa kkono obuwanvu obukumi bubiri mu enkumi ttaano, n'eri obugwanjuba obugazi kakumi, n'eri obuvanjuba obugazi kakumi, n'eri obukiika obwa ddyo obuwanvu obukumi bubiri mu enkumi ttaano: n'awatukuvu wa Mukama waliba wakati mu kyo.
11 Kiriba kya bakabona abatukuzibwa ab'oku batabani ba Zadoki, abaakuumanga ebyo bye nnalagira; abataawaba nga abaana ba Isiraeri bwe baawaba, nga Abaleevi bwe baawaba.
12 Era kiriba gye bali ekitone ekiggibwa ku kitone eky'ensi, ekintu ekitukuvu ennyo, awali ensalo ey'Abaleevi.
13 N'Abaleevi baliba n'ekitundu ekyenkana n'ensalo ya bakabona, obuwanvu obukumi bubiri mu enkumi ttaano n'obugazi kakumi: obuwanvu bwonna buliba obukumi bubiri mu enkumi ttaano n'obugazi kakumi:
14 So tebakitundanga so tebakiwaanyisanga, so n'ebibala ebibereberye eby'ensi tebifuukanga bya balala: kubanga kitukuvu eri Mukama.
15 N'enkumi ettaano ezifisseewo mu bugazi mu maaso g'obukumi bubiri mu enkumi ttaano ziriba za bantu bonna okulya, za kibuga, za kubeerwamu era za mbuga: era ekibuga kiriba wakati omwo.
16 Era kuno kwe kuliba okugerebwa kwawo; olubiriizi olw'obukiika obwa kkono enkumi nnya mu ebikumi bitaano, n'olubiriizi olw'obukiika obwa ddyo enkumi nnya mu ebikumi bitaano, ne ku lubiriizi olw'obuvanjuba, enkumi nnya mu ebikumi bitaano, n'olubiriizi olw'obugwanjuba enkumi nnya mu ebikumi bitaano.
17 Era ekibuga kiribaako embuga; eri obukiika obwa kkono ebikumi bibiri mu ataano, n'eri obukiika obwa ddyo ebikumi bibiri mu ataano, n'eri obuvanjuba ebikumi bibiri mu ataano, n'eri obugwanjuba ebikumi bibiri mu ataano.
18 N'obuwanvu obufisseewo obwenkana ekitone ekitukuvu buliba kakumi ebuvanjuba n'akakumi ebugwanjuba: era bulyenkana ekitone ekitukuvu; n'ebibala byamu biriba bya kulya eri abo abakola emirimu mu kibuga.
19 N'abo abakola emirimu mu kibuga ab'omu bika byonna ebya Isiraeri banaakirimanga.
20 Ekitone kyonna kiriba obugazi obukumi bubiri mu enkumi ttaano n'obuwanvu obukumi bubiri mu enkumi ttaano: muliwaayo ekitone ekitukuvu nga kyenkanankana enjuyi zonna, wamu n'obutaka obw'ekibuga.
21 N'ekitundu ekifisseewo kiriba kya mulangira, okuliraana ekitone ekitukuvu eruuyi n'eruuyi n'obutaka obw'ekibuga, mu maaso g'obukumi obubiri mu enkumi ttaano obw'ekitone, okwolekera ensalo ey'ebuvanjuba, n'ebugwanjuba mu maaso g'obukumi obubiri mu enkumi ettaano okwolekera ensalo ey'ebuvagwanjuba, okwenkana emigabo, kye kiriba eky'omulangira n'ekitone ekitukuvu n'awatukuvu aw'ennyumba biriba wakati omwo.
22 Era nate okuva ku butaka obw'Abaleevi n'okuva ku bataka obw'ekibuga, obuli wakati w'ekitundu eky'omulangira, wakati w'ensalo ya Yuda n'ensalo ya Benyamini, waliba wa mulangira.
23 N'ebika ebirala; okuva ku lubiriizi olw'ebuvanjuba okutuuka ku lubiriizi olw'ebugwanjuba; Benyamini omugabo gumu.
24 N'awali ensalo ya Benyamini okuva ku lubiriizi olw'ebuvanjuba okutuuka ku lubiriizi olw'ebugwaajuba; Simvoni omugabo gumu.
25 N'awali ensalo ya Simyoni okuva ku lubiriizi olw'ebuvanjuba okutuuka ku lubiriizi olw'ebugwanjuba; Isakaali omugabo gumu.
26 N'awali ensalo ya Isakaali okuva ku Lubiriizi olw'ebuvanjuba okutuuka ku lubiriizi olw'ebugwanjuba; Zebbulooni omugabo gumu.
27 N'awali ensalo ya Zebbulooni okuva ku lubiriizi olw'ebuvanjuba okutuuka ku lubiriizi o1w'ebugwanjuba; Gaadi omugabo gumu.
28 N'awali ensalo ya Gaadi, ku lubiriizi olw'obukiika obwa ddyo mu busimba bwabwo, ensalo eriva ku Tamali n'etuuka ku mazzi ag'e Meribasukadeesi okutuuka ku kagga ak'e Misiri okutuuka ku nnyanja ennene.
29 Eyo ye nsi gye muligabanira n'obululu ebika bya Isiraeri okuba obusika, era egyo gye migabo gyabwe kinnakimu, bw'ayogera Mukama Katonda.
30 Era wano ekibuga we kikoma; ku lubiriizi olw'obukiika obwa kkono emmuli enkumi nnya mu ebikumi bitaano ezigerebwa:
31 n'emiryango egy'ekibuga giriba ng'amannya g'ebika bya Isiraeri; emiryango esatu egitunuulira obukiika obwa kkono: omulyango gwa Lewubeeni gumu; omulyango gwa Yuda gumu; omulyango gwa Leevi gumu:
32 ne ku lubiriizi olw'ebuvanjuba emmuli enkumi nnya mu ebikumi bitaano; n'emiryango esatu: omulyango gwa Yusufu gumu; omulyango gwa Benyamini gumu; omulyango gwa Ddaani gumu:
33 ne ku lubiriizi olw'obukiika obwa ddyo emmuli enkumi nnya mu ebikumi bitaano ezigerebwa; n'emiryango esatu: omulyango gwa Simyoni gumu; omulyango gwa Isakaali gumu; omulyango gwa Zebbulooni gumu:
34 ku lubiriizi olw'obugwanjuba emmuli enkumi nnya mu ebikumi bitaano, n'emiryango gyabwe esatu: omulyango gwa Gaadi gumu; omulyango gwa Aseri gumu; omulyango gwa Nafutaali gumu.
35 Kiriba kya mmuli kakumi mu kanaana okwetooloola: n'erinnya ery'ekibuga okuva ku lunaku olwo liriba nti Mukama ali omwo.


text:
Chapter 17
1 Yesu yayogera ebyo; n'ayimusa amaaso ge mu ggulu n'agamba nti Kitange, ekiseera kituuse; gulumiza Omwana wo, Omwana wo akugulumize:
2 nga bwe wamuwa obuyinza ku balina omubiri bonna, era bonna be wamuwa, abawe obulamu obutaggwaawo.
3 Buno bwe bulamu obutaggwaawo, okutegeera ggwe Katonda omu ow'amazima, n'oyo gwe watuma, Yesu Kristo.
4 Nze nkugulumizizza ku nsi kubanga omulimu gwe wampa okukola ngukomekkerezza.
5 Ai Kitange, ne kaakano ngulumiza ggwe wamu naawe mu kitiibwa kiri kye nnali nakyo awamu naawe ng'ensi tennabaawo.
6 Njolesezza erinnya lyo abantu be wampa okubaggya mu nsi: baali babo, n'obampa nze; nabo bakutte ekigambo kyo.
7 Kaakano bategedde nga byonna bye wampa biva mu ggwe:
8 kubanga ebigambo bye wampa mbibawadde; ne babiganya, ne bategeera mazima nga nnava gy'oli, ne bakkiriza nga ggwe wantuma.
9 Nze mbasabira abo; sisabira nsi, wabula bo be wampa; kubanga babo:
10 era ebyange byonna bibyo, n'ebibyo byange: nange ngulumizibwa mu bo.
11 Siri mu nsi nate, naye bano bali mu nsi, nange njija gy'oli. Kitange Omutukuvu, obakuumenga mu linnya lyo be wampa, babeerenga bumu, nga ffe.
12 Bwe nnali nabo be wampa nnabakuumanga mu linnya lyo: era ne mbazibira, tekubulanga muntu ku bo, wabula omwana w'okubula; ebyawandiikibwa bituukirire.
13 Naye kaakano njija gy'oli; na bino mbyogera mu nsi babe n'essanyu lyange nga lituukiridde mu bo.
14 Mbawadde ekigambo kyo; era ensi yabakyawa, kubanga si ba nsi nga nze bwe siri wa nsi.
15 Sisaba ggwe kubaggya mu nsi, naye obakuumenga mu bubi.
16 Si ba nsi, nga nze bwe siri wa nsi.
17 Obatukuze mu mazima: ekigambo kyo ge mazima,
18 Nga bwe wantuma mu nsi, nange bwe nnabatuma mu nsi.
19 Era nze nneetukuza ku bwabwe, nabo bennyini batukuzibwe mu mazima.
20 So sibasabira bano bokka, naye n'abo abanzikiriza olw'ekigambo kyabwe;
21 bonna babeerenga bumu; nga ggwe, Kitange, bw'oli mu nze, nange mu ggwe, era nabo babeerenga mu ffe: ensi ekkirize nga ggwe wantuma.
22 Nange ekitiibwa kye wampa nkibawadde; babeerenga bumu, nga ffe bwe tuli obumu;
23 nze mu bo, naawe mu nze, batuukiririre okuba obumu; ensi etegeerenga nga ggwe wantuma, n'obaagala bo, nga bwe wanjagala nze.
24 Kitange, be wampa, njagala, we ndi nze, nabo we baba babeeranga nange; balabe ekitiibwa kyange kye wampa: kubanga wanjagala nze ng'ensi tennatondebwa.
25 Kitange Omutuukirivu ensi teyakutegeera, naye nze nnakutegeera; na bano baategeera nga ggwe wantuma;
26 era nnabategeeza erinnya lyo era nditegeeza; okwagala kwe wanjagala kubeerenga mu bo, nange mu bo.


text:
Ekigambo - The Word
- Ku lubereberye waaliwo Kigambo, Kigambo n'aba awali Katonda, Kigambo n'aba Katonda....Kigambo n'afuuka omubiri, n'abeerako gye tuli (ne tulaba ekitiibwa kye, ekitiibwa ng'ekyoyo eyazaalibwa omu yekka Kitaffe), ng'ajjudde ekisa n'amazima. John 1:1,14
- Naye n'addamu n'agamba nti Kyawandiikibwa nti Omuntu tabanga mulamu na mmere yokka, wabula na buli kigambo ekiva mu kamwa ka Katonda. Matayo - Matthew 4:4
- Nterese ekigambo kyo mu mutima gwange, Nneme okwonoona mu maaso go. - Zabbuli - Psalms 119:11
- Mmwe kaakano mumaze okuba abalongoofu olw'ekigambo kye mbagambye. - Yokaana - John 15:3
- Ebigambo byo nga bigguliddwawo bireeta omusana; Biwa okutegeera abatalina magezi. - Zabbuli - Psalms 119:130
- Fubanga okweraga ng'osiimibwa Katonda, omukozi atakwatibwa nsonyi, ayisa wakati ekigambo eky'amazima. - 2 Timoseewo - 2 Timoseewo - 2 Timothy 2:15
- Kubanga ekigambo kya Katonda kiramu, era kikozi, era kisala okusinga buli kitala kyonna eky'obwogi obubiri, era kiyitamu n'okwawula ne kyawula obulamu n'omwoyo, ennyingo n'obusomyo, era kyangu okwawula okulowooza n'okufumiitiriza okw'omu mutima. - Abaebbulaniya - Hebrews 4:12
- Omwoyo gwe guleeta obulamu; omubiri teguliiko kye gugasa: ebigambo bye mbagambye gwe mwoyo, bwe bulamu. - Yokaana - John 6:63
- Eggulu n'ensi biriggwaawo, naye ebigambo byange, tebiriggweerawo ddala. - Matayo - Matthew 24:35
- ng'abaana abawere abaakajja bazaalibwe, mwegombenga amata ag'omwoyo agataliimu bulimba; galyoke gabakuze okutuuka ku bulokovu - 1 Peetero - 1 Peter 2:2


text:
NNEEMULUGUNYA ku Gavumenti obutafaayo kulondoola bagwira bajja kukolera kuno. Bangi bajja kuno nga beeyita bannaggagga wabula nga tebalina kyamaanyi kye bayinza kussaawo.
Kirabika abamu baba bazzizza emisango mu mawanga gaabwe ne bajja okwekwekako wano. Ku bano
mubaamu ababbi era ndowooza olw’omuze abamu babakwatidde mu bubbi wano.
Gye buvuddeko waliwo omusajja omugwira gwe baakutte ng’atodde ebintu mu dduuka eddene nga tasasudde.
Abantu nga bano ndowooza twandisobodde okubasunsulamu nga bayingira singa tufaayo okulondoola gye bava ne kye babadde bakola.
Amawanga amalala gafaayo ku nsonga eno era kye bava bazza abo be basanga nga baliyo
mu bukyamu.
Waliwo abajja nga bannaggagga wabula ate ne batandika obukolero butono ddala naffe
bwe tusobola okussaawo. Bino tebituyambye na kumalawo bbula lya mirimu.
Eva Nabweteme,
Nateete


text:
Chapter 4
1 Awo Mukama waffe bwe yategeera nga Abafalisaayo bawulidde nti Yesu ayigiriza era nti abatiza bangi okukira Yokaana,
2 (naye Yesu yennyini teyabatiza, wabula abayigirizwa be),
3 n'ava mu Buyudaaya, n'agenda e Ggaliraaya nate.
4 Era kyamugwanira okuyita mu Samaliya.
5 Awo n'atuuka mu kibuga eky'e Samaliya, kye bayita Sukali, ekiriraanye olusuku Yakobo lwe yawa omwana we Yusufu:
6 era mwalimu oluzzi lwa Yakobo. Awo Yesu yali akooye olugendo, n'amala gatuulirawo ku luzzi, obudde nga ssaawa mukaaga.
7 Omukazi Omusamaliya n'ajja okusena amazzi: Yesu n'amugamba nti Mpa nnywe.
8 Kubanga abayigirizwa be baali bagenze mu kibuga okugula emmere.
9 Awo omukazi Omusamaliya n'amugamba nti Ggwe Omuyudaaya, kiki ekikusabya okunywa eri nze omukazi Omusamaliya? (Kubanga Abayudaaya nga tebatabagana na Basamaliya.)
10 Yesu n'addamu n'amugamba nti Singa obadde omanyi ekirabo kya Katonda n'oyo akugamba nti Mpa nnywe bw'ali, ggwe wandimusabye, naye yandikuwadde amazzi amalamu.
11 Omukazi n'amugamba nti Ssebo, tolina kya kusenya, n'oluzzi luwanvu: kale oggya wa amazzi ago amalamu?
12 Ggwe oli mukulu okukira jjajjaffe Yakobo, eyatuwa oluzzi luno, eyanywangamu ye n'abaana be n'ensolo ze?
13 Yesu n'addamu n'amugamba nti Buli muntu yenna anywa amazzi gano ennyonta erimuluma nate:
14 naye anywa amazzi ago nze ge ndimuwa ennyonta terimulumira ddala emirembe gyonna; naye amazzi ge ndimuwa ganaafuukanga munda mu ye ensulo y'amazzi nga gakulukuta okutuuka ku bulamu obutaggwaawo.
15 Omukazi n'amugamba nti Ssebo, mpa amazzi ago, ennyonta ereme okunnumanga, n'okukoma nkome okutambula olugendo luno lwonna okusenanga.
16 Yesu n'amugamba nti Genda oyite balo, okomewo wano.
17 Omukazi n'addamu n'amugamba nti Sirina baze. Yesu n'amugamba nti Oyogedde bulungi nti Sirina baze;
18 kubanga walina babalo bataano, naye gw'olina kaakano si balo: ekyo ky'oyogedde mazima.
19 Omukazi n'amugamba nti Ssebo, ndaba nti oli nnabbi.
20 Bajjajjaffe baasinzizanga ku lusozi luno; nammwe mugamba nti Yerusaalemi kye kifo ekigwana okusinzizangamu.
21 Yesu n'amugamba nti Omukyala, nzikiriza, ekiseera kijja kye batalisinzizangamu Kitaffe ku lusozi luno newakubadde mu Yerusaalemi.
22 Mmwe musinza kye mutamanyi; ffe tusinza kye tumanyi; kubanga obulokozi buva mu Buyudaaya.
23 Naye ekiseera kijja, era kituuse, abasinza amazima lwe banaasinzizanga Kitaffe mu mwoyo n'amazima: kubanga Kitaffe anoonya abali ng'abo okubeera ab'okumusinzanga.
24 Katonda gwe Mwoyo: n'abo abamusinza kibagwanira okusinzizanga mu mwoyo n'amazima.
25 Omukazi n'amugamba nti Mmanyi nga Kristo ajja (gwe bayita Eyafukibwako amafuta): ye bw'alijja alitubuulira ebigambo byonna.
26 Yesu n'amugamba nti Nze nzuuno ayogera naawe.
27 Amangu ago abayigirizwa be ne bajja; ne beewuunya kubanga abadde ayogera n'omukazi : naye tewali muntu eyagamba nti Onoonya ki? oba nti Kiki ekikwogeza naye?
28 Awo omukazi n'aleka ensuwa ye, n'agenda mu kibuga, n'abuulira abantu nti
29 Mujje mulabe omuntu aŋŋambye bye nnakolanga byonna: ayinza okuba nga ye Kristo?
30 Ne bava mu kibuga, ne bajja gy'ali.
31 Mu kiseera ekyo abayigirizwa baali nga bamwegayirira nga bagamba nti Labbi, lya.
32 Naye n'abagamba nti Nnina ekyokulya kye ndya kye mutamanyi.
33 Awo abayigirizwa ne boogera bokka na bokka nti Waliwo omuntu amuleetedde ekyokulya?
34 Yesu n'abagamba nti Ekyokulya kyange, kwe kukolanga eyantuma by'ayagala n'okutuukiriza omulimu gwe.
35 Mmwe temwogera nti Esigaddeyo emyezi ena okukungula kulyoke kutuuke? Laba, mbagamba nti Muyimuse amaaso mulabe ennimiro nga zimaze okutukula okukungulibwa.
36 Akungula aweebwa empeera, n'akuŋŋaanya ebibala olw'obulamu obutaggwaawo; asiga n'akungula basanyukire wamu.
37 Kubanga ekigambo kino bwe kiri bwe kityo eky'amazima nti Asiga mulala, n'akungula mulala.
38 Nze nnabatuma okukungula kye mutaatengejjera: abalala baakola emirimu, nammwe muyingidde emirimu gyabwe.
39 Ab'omu kibuga omwo Abasamaliya bangi ku bo abaamukkiriza olw'ekigambo ky'omukazi, eyategeeza nti Aŋŋambye bye nnakolanga byonna.
40 Awo Abasamaliya bwe baatuuka w'ali ne bamwegayirira abeere nabo: n'asulayo ennaku bbiri.
41 Bangi nnyo ne beeyongera okukkiriza olw'ekigambo kye,
42 ne bagamba omukazi nti Kaakano tukkiriza, si lwa kwogera kwo kwokka: kubanga twewuliridde fekka, n'okutegeera tutegedde nga mazima ono ye Mulokozi w'ensi.
43 Ennaku ezo ebbiri bwe zaayitawo, n'avaayo n'agenda e Ggaliraaya.
44 Kubanga Yesu yennyini yategeeza nti Nnabbi mu nsi y'ewaabwe tebamussaamu kitiibwa.
45 Awo bwe yatuuka e Ggaliraaya, Abagaliraaya ne bamusembeza, bwe baalaba byonna bye yakolera e Yerusaalemi ku mbaga: kubanga nabo baagenda ku mbaga.
46 Awo n'ajja nate ku Kaana eky'e Ggaliraaya, mwe yafuulira amazzi envinnyo. Era yaliyo omukungu wa kabaka, eyalina omwana we omulenzi yali alwalidde mu Kaperunawumu.
47 Oyo bwe yawulira nti Yesu avudde e Buyudaaya ng'atuuse e Ggaliraaya, n'ajja gy'ali, n'amwegayirira aserengete awonye omwana we; kubanga yali ng'agenda kufa.
48 Awo Yesu n'amugamba nti Bwe mutaliraba bubonero n'eby'amagero temulikkiriza n'akatono.
49 Omukungu n'amugamba nti Ssebo, serengeta akaana kange nga tekannaba kufa.
50 Yesu n'amugamba nti Genda; omwana wo mulamu. Omuntu oyo n'akkiriza ekigambo Yesu ky'amugambye, n'agenda.
51 Bwe yali ng'akyaserengeta, abaddu be ne bamusisinkana ne boogera nti omwana we mulamu.
52 Awo n'ababuuliriza essaawa mwe yassuukidde. Awo ne bamugamba nti Jjo obudde nga ssaawa ya musanvu omusujja ne gumuwonako.
53 Awo kitaawe n'ategeera nti mu ssaawa eyo Yesu mwe yamugambira nti Omwana wo mulamu: ye n'akkiriza n'ennyumba ye yonna.
54 Kano ke kabonero ak'okubiri nate Yesu ke yakola bwe yava e Buyudaaya okujja e Ggaliraaya.


text:
Essuula 3
1 Naye tegeera kino nga mu nnaku ez'oluvannyuma ebiro eby'okulaba ennaku birijja.
2 Kubanga abantu baliba nga beeyagala bokka, abaagala ebintu, abeenyumiriza, ab'amalala, abavumi, abatagondera bazadde baabwe, abateebaza, abatali batukuvu,
3 abatayagala ba luganda, abatatabagana, abawaayiriza, abateegendereza, abakambwe, abatayagala bulungi,
4 ab'enkwe, abakakanyavu, abeegulumiza, abaagala essanyu okusinga Katonda;
5 nga balina ekifaananyi ky'okutya Katonda, naye nga beegaana amaanyi gaakwo: era nabo obakubanga amabega.
6 Kubanga ku abo be bantu abasensera mu nnyumba ne banyaga abakazi abasirusiru abazitoowererwa ebibi ebingi, abafugibwa okwegomba okutali kumu,
7 abayiga bulijjo, ne batayinza ennaku zonna kutuuka ku kutegeerera ddala mazima.
8 Era nga Yane ne Yambere bwe baaziyiza Musa, ne bano bwe batyo baziyiza amazima; bayonooneka amagezi gaabwe, abatasiimibwa mu kukkiriza.
9 Naye tebalyeyongerako kuyitirira: kubanga obusirusiru bwabwe bulitegeererwa ddala abantu bonna, era ng'obwa bali bwe bwali.
10 Naye gwe wagoberera nnyo okuyigiriza kwange, empisa zange, okuteesa kwange, okukkiriza kwange, okugumiikiriza kwange, okwagala kwange, okulindirira kwange,
11 okuyigganyizibwa kwange, okubonaabona kwange; ebyambeerako mu Antiyokiya, mu Ikoniyo, mu Lusitula; okuyigganyizibwa kwe nnayigganyizibwanga bwe kwali: era Mukama waffe yandokola mu byonna.
12 Naye era bonna abaagala mu Kristo Yesu okukwatanga empisa ez'okutya Katonda banaayigganyizibwanga.
13 Naye abantu ababi n'abeetulinkirira balyeyongera okuyitiriranga mu bubi, nga balimba era nga balimbibwa.
14 Naye ggwe beeranga mu ebyo bye wayiga n'otegeerera ddala, ng'omanyi abakuyigiriza bwe bali;
15 era ng'okuva mu buto wamanyanga ebyawandiikibwa ebitukuvu ebiyinza okukugeziwaza okuyingira mu bulokovu olw'okukkiriza okuli mu Kristo Yesu.
16 Buli ekyawandiikibwa kirina okuluŋŋamya kwa Katonda, era kigasa olw'okuyigirizanga, olw'okunenyanga, olw'okutereezanga, olw'okubuulira okuli mu butuukirivu;
17 omuntu wa Katonda alemenga okubulwa kyonna kyonna, ng'alina ddala byonna olwa buli mulimu omulungi.


text:
2 Ebyomumirembe 2 Chronicles
Chapter 15
1 Omwoyo gwa Katonda ne gujja ku Azaliya mutabani wa Odedi:
2 n'afuluma okusisinkana Asa n'amugamba nti Mumpulire, mmwe Asa ne Yuda yenna ne Benyamini: Mukama ali nammwe bwe munaabanga naye; era bwe munaamunoonyanga, munaamulabanga; naye bwe munaamuvangako, anaabavangako mmwe.
3 Era ebiro bingi Isiraeri nga talina Katonda ow'amazima era nga talina kabona ayigiriza era nga talina mateeka:
4 naye bwe baakyukira Mukama Katonda wa Isiraeri nga balabye ennaku ne bamunoonya, ne balyoka bamulaba.
5 Ne mu biro ebyo nga tewali mirembe eri oyo eyafulumanga newakubadde eri oyo eyayingiranga, naye okweraliikirira kungi ne kuba ku bonna abaatuula mu nsi ezo.
6 Ne bamenyekamenyeka, eggwanga nga lirumba ggwanga linnaalyo, n'ekibuga nga kirumba kibuga kinnaakyo: kubanga Katonda yabeeraliikiriza ng'abalabya ennaku zonna.
7 Naye mubenga n'amaanyi, so n'emikono gyammwe tegiddiriranga: kubanga omulimu awammwe guliweebwa empeera.
8 Awo Asa bwe yawulira ebigambo ebyo, n'ebyo Odedi nnabbi bye yalagula, n'aguma omwoyo n'aggyawo eby'emizizo byonna mu nsi yonna eya Yuda ne Benyamini ne mu bibuga bye yaggya ku nsi ey'ensozi eya Efulayimu; n'azza obuggya ekyoto kya Mukama ekyali mu maaso g'ekisasi kya Mukama.
9 N'akuŋŋaanya Yuda yenna ne Benyamini n'abo abaabeeranga nabo abaava mu Efulayimu ne Manase ne mu Simyoni: kubanga baamusenga bangi nnyo nga bava mu Isiraeri, bwe baalaba nga Mukama Katonda we ali naye.
10 Awo ne bakuŋŋaanira e Yerusaalemi mu mwezi ogw'okusatu mu mwaka, ogw'ekkumi n'etaano ogw'okufuga kwa Asa.
11 Ne baweerayo ku lunaku olwo eri Mukama nga baggya ku munyago gwe baaleeta ente lusanvu n'endiga kasanvu.
12 Ne bayingira mu ndagaano okunoonya Mukama Katonda wa bajjajjaabwe n'omutima gwabwe gwonna n'emmeeme yaabwe yonna;
13 era buli atakkirizenga kunoonya Mukama Katonda wa Isiraeri attibwenga, oba muto oba mukulu, oba musajja oba mukazi.
14 Ne balayirira Mukama n'eddoboozi ddene n'okwogerera waggulu n'amakondeere n'eŋŋombe.
15 Yuda yenna ne basanyukira ekirayiro ekyo: kubanga baali balayidde n'omutima gwabwe gwonna ne bamunoonya n'okwagala kwabwe kwonna; ne bamulaba: Mukama n'abawa okuwummula enjuyi zonna.
16 Era ne Maaka nnyina Asa kabaka n'amugoba mu bwannamasole kubanga yali akoze ekifaananyi ky'omuzizo okuba Asera; Asa n'atema ekifaananyi kye n'akifuula nfuufu n'akyokera ku kagga Kidulooni.
17 Naye ebifo ebigulumivu ebyaggibwawo mu Isiraeri: naye mutima gwa Asa gwatuukirira ennaku ze zonna.
18 N'ayingiza mu nnyumba ya Katonda ebintu kitaawe bye yawonga n'ebintu bye yawonga ye yennyini, effeeza n'ezaabu n'ebintu.
19 Ne watabanga ntalo nate okutuusa omwaka ogw'asatu mu etaano ogwa Asa.


text:
Essuula 4
1 Entalo ziva wa n'okulwana kuva wa mu mmwe? Si muno, mu kwegomba kwammwe okulwana mu bitundu byammwe?
2 Mwegomba so temulina: mutta, era mwegomba, ao temuyinza kufuna: mulwana era mutabaala; temulina kubanga temusaba.
3 Musaba ne mutaweebwa, kubanga musaba bubi; mulyoke mubikoze okwegomba kwammwe.
4 Mmwe abakazi abenzi temumanyi ng'omukwano gw'ensi bwe bulabe bwa Katonda? Kale, omuntu yenna bw'ayagala okubeera mukwano gw'ensi yeefuula mulabe wa Katonda.
5 Oba mulowooza ng'ekyawandiikibwa kyogerera bwereere? Omwoyo gwe yatuuza mu ffe gwegomba okuleeta obuggya?
6 Naye yeeyongera okugaba ekisa. Kyekiva kyogera nti Katonda alwana n'ab'amalala, naye abawombeefu abawa ekisa.
7 Kale mujeemulukukirenga Katonda; naye mulwanenga ne Setaani, naye anaabaddukanga.
8 Musembererenga Katonda, naye anaabasembereranga mmwe. Munaabenga mu ngalo, abalina ebibi; era mutukuzenga emitima gyammwe, mmwe abalina emmeeme ebbiri.
9 Munakuwale, mukube ebiwoobe, mukaabe: okuseka kwammwe kufuuke ebiwoobe, n'essaayu lifuuke okunakuwala.
10 Mwetoowazenga mu maaso ga Mukama waffe, naye alibagulumiza.
11 Temwogeraganangako bubi, ab'oluganda. Ayogera obubi ku w'oluganda, oba asalira omusango ow'oluganda, ayogera obubi ku mateeka, era asalira musango mateeka: naye bw'osalira omusango amateeka, nga toli mukozi wa mateeka, wabula omusazi w'omusango.
12 Eyateeka amateeka era omusazi w'omusango ali omu, oyo ayinza okulokola n'okuzikiriza, naye ggwe asalira omusango munno ggwe ani?
13 Kale nno mmwe aboogera nti Leero oba jjo tunaagenda mu kibuga gundi; tulimalayo omwaka gumu tulitunda tuliviisa amagoba:
14 naye nga temutegeera bya nkya Obulamu bwammwe buli nga kiki? Muli lufu, olulabika akaseera akatono, ne lulyoka luggwaawo:
15 we mwandyogeredde nti Mukama waffe bw’alyagala tuliba balamu, era tulikola bwe tuti oba bwe tuti.
16 Naye kaakano mwenyumiriza mu kwekulumbaza kwammwe: okwenyumiriza kwonna okuli bwe kutyo kubi.
17 Kale amanya okukola obulungi n'atakola, kye kibi eri oyo.


text:
Chapter 4
1 Ate n'atanula okuyigiriza ku lubalama lw'ennyanja. Ekibiina kinene nnyo ne kikuŋŋaanira w'ali, n'okusaabala n'asaabala mu lyato, n'atuula mu nnyanja; ekibiina kyonna ne kibeera ku nnyanja ku ttale.
2 N'abayigiriza bingi mu ngero, n'abagamba mu kuyigiriza kwe nti
3 Muwulire; laba, omusizi yafuluma okusiga:
4 awo olwatuuka bwe yali ng'asiga, ezimu ne zigwa ku mabbali g'ekkubo, ennyonyi ne zijja ne zizirya.
5 N'endala ne zigwa awali enjazi awatali ttaka lingi; amangu ago ne zimera, kubanga ettaka teryali ggwanvu:
6 enjuba bwe yayaka, ne ziwotookerera; era kubanga tezaalina mmizi, ne zikala.
7 Endala ne zigwa awali amaggwa, amaggwa ne galoka, ne gazizisa ne zitabala bibala.
8 Endala ne zigwa ku ttaka eddungi, ne zibala ebibala ne bikula ne byeyongera; ne zizaala okutuusa amakumi asatu, era okutuusa enkaaga, era okutuusa ekikumi.
9 N'agamba nti Alina amatu ag'okuwulira, awulire:
10 Awo bwe yali yekka, abo abaali bamwetoolodde n'ekkumi n'ababiri ne bamubuuza ku ngero ezo.
11 N'abagamba nti Mmwe mwaweebwa ekyama ky'obwakabaka bwa Katonda: naye bali ab'ebweru, byonna bibabeerera mu ngero:
12 bwe balaba balabe, ne bateetegereza; era bwe bawulira bawulire, ne batategeera; mpozzi baleme okukyuka nate, okusonyiyibwa.
13 N'abagamba nti Temumanyi lugero luno? kale mulitegeera mutya engero zonna?
14 Omusizi asiga kigambo.
15 Bano be b'oku mabbali g'ekkubo, ekigambo we kisigibwa; awo bwe bawulira, amangu ago Setaani n'ajja n'aggyamu ekigambo ekyasigibwa mu bo.
16 Ne bano bwe batyo be bali abasigibwa awali enjazi, abo, bwe bawulira ekigambo, amangu ago bakikkiriza n'essanyu;
17 ne bataba na mmizi mu bo, naye bamala ekiseera kitono; awo bwe wabaawo okulaba ennaku oba kuyigganyizibwa olw'ekigambo, amangu ago beesittala.
18 N'abalala be bali abasigibwa awali amaggwa; abo, bwe bawulira ekigambo,
19 awo emitawaana gy'ensi n'obulimba bw'obugagga, n'okwegomba kw'ebirala byonna bwe biyingira bizisa ekigambo, ne kitabala;
20 n'abo be bali abasigibwa awali ettaka eddungi; abawulira ekigambo, abakikkiriza, ababala ebibala amakumi asatu, n'enkaaga, n'ekikumi.
21 N'abagamba nti Ettabaaza ereetebwa okuteekebwa munda w'ekibbo, nantiki munda w'ekitanda, n'eteteekebwa waggulu ku kikondo?
22 Kubanga tewali kikwekebwa, naye kirimanyibwa; newakubadde ekyakisibwa, naye kirirabika lwatu.
23 Buli alina amatu ag'okuwulira, awulire.
24 N'abagamba nti Mwekuume kye muwulira: mu kigera mwe mugera nammwe mwe muligererwa: era mulyongerwako.
25 Kubanga, alina aliweebwa: n'atalina aliggibwako n'ekyo ky'ali nakyo.
26 N'agamba nti Obwakabaka bwa Katonda bwe buti, ng'omuntu bw'amansa ensigo ku ttaka;
27 ne yeebaka n'agolokoka ekiro n'emisana, n'ensigo n'emeruka n'ekula, ye nga tamanyi bw'emeruse.
28 Ensi ebala yokka, okusooka kalagala, ate kirimba, ate ŋŋaano enkulu mu kirimba.
29 Naye emmere bw'eyengera, amangu ago assaako ekiwabyo, kubanga okukungula kutuuse.
30 N'agamba nti Tunaabufaananya tutya obwakabaka bwa Katonda? Nantiki tunaabunnyonnyolera ku kifaananyi ki?
31 Bufaanana ng'akaweke aka kaladaali, ako, bwe kasigibwa mu ttaka, newakubadde nga ke katono okukira ensigo zonna eziri mu nsi,
32 naye bwe kasigibwa kakula, kaba kanene okukira enva zonna, kasuula amatabi amanene kale era ennyonyi ez'omu bbanga ne ziyinza okutuula wansi w'ekisiikirize kyagwo.
33 N'abagamba ekigambo mu ngeri nnyingi ng'ezo, nga bwe bayinza okukiwulira:
34 teyayogera nabo awatali lugero: naye n'ategeezanga abayigirizwa be ye byonna mu kyama.
35 Awo ku lunaku olwo bwe bwali buwungedde, n'abagamba nti Tuwunguke tutuuke emitala w'eri,
36 Bwe baaleka ekibiina, ne bamutwalira mu lyato, nga bwe yali, Era n'amaato amalala gaali naye.
37 Awo omuyaga mungi ne gujja, amayengo ne gayiika mu lyato, n'eryato lyali nga ligenda okujjula.
38 Ye yennyini yali yeebase mu kiwenda ku kigugu, ne bamuzuukusa, ne bamugamba nti Omuyigiriza, tofaayo nga tufa?
39 N'azuukuka, n'aboggolera omuyaga, n'agamba ennyanja nti Sirika, teeka. Omuyaga ne gukkakkana, n'eba nteefu nnyo.
40 N'abagamba nti Kiki ekibatiisa? Temunnaba kuba na kukkiriza?
41 Ne batya entiisa nnene, ne bagambagana nti Kale ono ye ani, kubanga omuyaga n'ennyanja bimuwulira?


text:
Essuula 4
1 Bakama baabwe, mugabirenga abaddu bammwe eby'obutuukirivu n'okwenkanyankanyanga; nga mumanyi nga era nammwe mulina Mukama wammwe mu ggulu.
2 Munyiikirirenga mu kusaba, nga mutunulanga mu kusaba mu kwebaza;
3 nate nga mutusabira naffe, Katonda okutuggulirawo oluggi olw'ekigambo, okwogera ekyama kya Kristo, n'okusibibwa kye nnasibirwa;
4 ndyoke nkyolesenga, nga bwe kiŋŋwanidde okwogera.
5 Mutambulirenga mu magezi eri abo ab'ebweru, nga mweguliranga ebbanga.
6 Ebigambo byammwe bibeerenga n'ekisa ennaku zonna, nga binoga omunnyo, mulyoke mumanye bwe kibagwanidde okwanukulanga buli muntu yenna.
7 Tukiko, ow'oluganda omwagalwa era omuweereza omwesigwa era muddu munnaffe mu Mukama waffe, alibategeeza ebifa gye ndi byonna:
8 gwe ntuma gye muli olw'ensonga eno, mulyoke mutegeere ebifa gye tuli era asanyuse emyoyo gyammwe;
9 wamu ne Onnessimo, ow'oluganda omwesigwa omwagalwa, ow'ewammwe. Balibategeeza ebifa wano byonna.
10 Alisutaluuko, musibe munnange, abalamusizza, ne Makko, mujjwa wa Balunabba, (gwe mwalagirwa; bw'alijja gye muli, mumwanirizanga),
11 ne Yesu ayitibwa Yusito, ab'omu bakomole: abo bokka be bakozi bannange olw'obwakabaka bwa Katonda, abansanyusanga.
12 Epafula, ow'ewammwe, omuddu wa Kristo Yesu, abalamusizza, afuba ennaku zonna ku lwammwe mu kusaba kwe, mulyoke muyimirirenga nga muli batuukirivu era nga mutegeerera ddala mu byonna Katonda by'ayagala.
13 Kubanga ndi mujulirwa we ng'alina emirimu mingi ku lwammwe, n'ab'omu Lawodikiya, n'ab'omu Kiyerapoli.
14 Lukka, omusawo omwagalwa, ne Dema babalamusizza.
15 Mulamuse ab'oluganda ab'omu Lawodikiya, ne Nunfa, n'ekkanisa ey'omu nnyumba yaabwe.
16 Era ebbaluwa eno bw'emalanga okusomerwa mu mmwe, era mugisomere ne mu kkanisa ey'Abalawodikiya; era nammwe musome eriva mu Lawodikiya.
17 Era mugambe Alukipo nti Weekuumenga okuweereza kwe waweebwa mu Mukama waffe, okukutuukiriza.
18 Kuno kwe kulamusa kwange n'omukono gwange nze Pawulo. Mujjukirenga okusibibwa kwange. Ekisa kibeerenga nammwe.


text:
Chapter 3
1 Zikisanze ekibuga eky'omusaayi! kyonna kijjudde eby'obulimba n'eby'amaanyi; ekitaagulwataagulwa tekivaamu.
2 Okuvuuma kw'olukoba n'okuvuuma kwa bannamuziga abayiringita; n'embalaasi nga zinyirira n'amagaali nga gabuukabuuka;
3 n'abo abeebagala nga balinnya n'okumasamasa kw'ekitala n'okumyansa kw'amafumu; era abafu bangi n'emirambo entuumo nnene; so n'emirambo tegiriiko we gikoma; beesittala ku mirambo gyabwe.
4 Kubanga okwenda kw'omwenzi omulungi kungi nnyo nnyini, omukulu w'obulogo, atunda amawanga n'eby'obwenzi bye, era enda n'obulogo bwe.
5 Laba, ndi mulabe wo bw'ayogera Mukama w'eggye; nange ndibikkula ebirenge byo ku maaso go; nange ndirabisa amawanga obwereere bwo, n'obwakabaka ndibulabisa ensonyi zo.
6 Era ndikusuulira ebyenyinyalwa, era ndikuggyako ekitiibwa, era ndikussaawo okuba ekyerolerwa.
7 Awo olulituuka bonna abalikutunuulira balikudduka ne boogera nti Nineeve kyonoonese; ani anaakikubira ebiwoobe? ndinoonyeza wa abo abalikukubagiza?
8 Osinga Nowamoni obulungi, ekyakubibwa awali emigga, ekyalina amazzi amangi enjuyi zonna; era olukomera lwakyo nnyanja: n'ennyanja yabeera bbugwe waakyo?
9 Obuwesiyopya ne Misiri maanyi gaakyo so tegasingika; aba Puti n'Abalubi be baali ababeezi bo.
10 Naye kyatwalibwa, kyagenda mu buddu; n'abaana baakyo abato baatandaggirwa ku masaŋŋanzira g'enguudo zonna n'ab'ekitiibwa baabakubirako akalulu, n'abakulu be bonna baasibibwa mu njegere.
11 Era naawe olitamiira, olikwekebwa; era naawe olinoonya ekigo ku lw'abalabe.
12 Ebigo byo byonna biriba nga mitiini egibaako ettiini ezisooka okwengera: bwe zikunkumuka, zigwa mu kamwa k'omuli.
13 Laba, abantu bo wakati wo bakazi; enzigi eza wankaaki ez'ensi yo ziggulirwa ddala eri abalabe bo; omuliro ne gulya emikiikiro gyo.
14 Weesenere amazzi olw'okuzingizibwa, nyweza ebigo byo, linnya ku ttaka, samba ebbumba, nyweza ekyokero ky'amatoffaali.
15 Omuliro gulikwokera eyo; ekitala kirikuzikiriza, kirikulya nga kalusejjera; weeyaze nga kalusejjera, weeyaze ng'enzige.
16 Wayaza abasuubuzi bo okusinga emmunyeenye ez'omu ggulu obungi; kalusejjera koonoona ne kabuuka ne kagenda.
17 Ababo abatikkiddwa engule baali ng'enzige; abagabe bo ng'ebifuko by'amayanzi agabeera mu bisagazi ku lunaku lw'empewo, naye enjuba bw'evaayo zidduka, n'ekifo we zibeera tekimanyibwa.
18 Abasumba bo babongoota, ggwe kabaka w'e Bwasuli; abakulu bo ab'ekitiibwa bawummula; abantu bo basaasaanira ku nsozi, so tewali wa kubakuŋŋaanya.
19 Tewali kya kukkakkanya bulumi bwo; ekiwundu kyo kinene; bonna abawulira ebigambo byo bakukubira mu ngalo; kubanga muntu ki obubi bwo gwe butatuukako ennaku zonna?


text:
Essuula 1
1 Pawulo, omutume wa Kristo Yesu olw'okwagala kwa Katonda eri abatukuvu abali mu Efeso n'abakkiriza mu Kristo Yesu:
2 ekisa kibeerenga gye muli n'emirembe ebiva eri Katonda Kitaffe ne Mukama waffe Yesu Kristo.
3 Yeebazibwe Katonda Kitaawe wa Mukama waffe Yesu Kristo, eyatuwa buli mukisa gwonna ogw'Omwoyo mu bifo eby'omu ggulu mu Kristo:
4 nga bwe yatulondera mu ye ng'ensi tennaba kutondebwa, ffe okubeera abatukuvu abatalina kabi mu maaso ge mu kwagala:
5 bwe yatwawula edda okumufuukira abaana ku bwa Yesu Kristo, nga bwe yasiima olw'okwagala kwe,
6 ekitiibwa ky'ekisa kye kiryoke kitenderezebwenga, kye yatuwa obuwa mu oyo omwagalwa:
7 eyatuweesa akununulibwa kwaffe olw'omusaayi gwe, okusonyiyibwa ebyonoono byaffe, ng'obugagga obw'ekisa kye bwe buli,
8 kye yasukkiriza gye tuli mu magezi gonna n'okutegeera kwonna,
9 bwe yatutegeeza ekyama eky'okwagala kwe, nga bwe yasiima yekka, nga bwe yamalirira edda mu ye,
10 olw'obuwanika obw'omu biro ebituukirivu, okugattira awamu byonna mu Kristo, ebiri mu ggulu n'ebiri ku nsi;
11 mu oyo naffe mwe twafuukira obusika bwe twayawulibwa edda mu kumalirira kw'oyo akoza byonna nga bw'ayagala mu kuteesa kwe;
12 ffe tulyoke tubeere ettendo ly'ekitiibwa kye, ffe abaasooka okusuubira mu Kristo:
13 era nammwe mu ye, bwe mwawulira ekigambo eky'amazima, enjiri ey'obulokozi bwammwe, mu oyo, n'okukkiriza bwe mwakkiriza, ne muteekebwako akabonero n'Omwoyo Omutukuvu eyasuubizibwa,
14 gwe musingo gw'obusika bwaffe, okutuusa envuma ya Katonda lw'erinunulibwa, ekitiibwa kye kitenderezebwe.
15 Bwe nnawulira okukkiriza Mukama waffe Yesu okuli mu mmwe, era kwe mulaga eri abatukuvu bonna,
16 kyenva sirekangayo kwebaza, nga mboogerako mu kusaba kwange;
17 Katonda wa Mukama waffe Yesu Kristo, Kitaffe ow'ekitiibwa, abawe omwoyo ogw'amagezi n'ogw'okubikkulirwa mu kumutegeera ye;
18 nga mumulisibwanga amaaso ag'omutima gwammwe, mmwe okumanya essuubi ery'okuyita kwe bwe liri, obugagga obw'ekitiibwa eky'obusika bwe mu batukuvu bwe buli,
19 era obukulu obusinga ennyo obw'amaanyi ge eri ffe abakkiriza bwe buli, ng'obuyinza bw'amaanyi ge bwe bukola,
20 ge yakoza mu Kristo, bwe yamuzuukiza mu bafu, n'amutuuza ku mukono gwe ogwa ddyo mu bifo eby'omu ggulu,
21 waggulu nnyo okusinga okufuga kwonna n'obuyinza n'amaanyi n'obwami na buli linnya eryatulwa si mu mirembe gino gyokka naye ne mu egyo egigenda okujja:
22 n'ateeka byonna wansi w'ebigere bye, n'amuteekawo okuba omutwe ku byonna eri ekkanisa,
23 gwe mubiri gwe, okutuukirira ku oyo atuukiriza byonna mu byonna.


text:
ESSUULA EY’EKKUMI N’OMWENDA
Weekuumire mu Kwagala kwa Katonda
Kitegeeza ki okwagala Katonda?
Tusobola tutya okwekuumira mu kwagala kwa Katonda?
Yakuwa alisasula atya abo abeekuumira mu kwagala kwe?
KUBA akafaananyi ng’oli wekka mu luguudo otambula, nga kibuyaga ow’amaanyi akunta. Eggulu likwata ekizikiza. Litandika okumyansa n’okubwatuka era enkuba etandika okutonnya ennyo. Otandika okudduka ng’onoonya aw’okweggama. Olaba aw’okweggama ku mabbali w’oluguudo. Walungi era ng’enkuba tetuukawo. Ng’osanyuka nnyo okufuna aw’okweggama awalungi!
2 Tuli mu biseera ebizibu ennyo. Embeera mu nsi yeeyongera okwonooneka buli lukya. Kyokka, waliwo ekifo kye tuyinza okugendamu ne tufuna obukuumi era ne tutatuusibwako kabi. Kifo ki ekyo? Weetegereze Baibuli ky’egamba: “N[n]aayogeranga ku Mukama nti Oyo kye kiddukiro kyange, era kye kigo kyange: Katonda wange gwe nneesiga.”—Zabbuli 91:2.
3 Lowooza ku ekyo! Yakuwa, Omutonzi era Omufuzi w’obutonde bwonna, asobola okuba ekiddukiro kyaffe. Asobola okutukuuma olw’okuba wa maanyi nnyo okusinga omuntu yenna oba ekintu kyonna ekiyinza okututuusaako akabi. Ne bwe tuba nga tutuusiddwako akabi, Yakuwa asobola okuggyawo ebibi byonna ebiba bivudde mu kabi ako. Tusobola tutya okufuula Yakuwa ekiddukiro kyaffe? Nga tumwesiga. Ate era, Ekigambo kye kitukubiriza nti: ‘Mwekuumirenga mu kwagala kwa Katonda.’ (Yuda 21) Yee, tusaanidde okwekuumira mu kwagala kwa Katonda, nga tunyweza enkolagana gye tulina ne Kitaffe ow’omu ggulu omwagazi. Mu ngeri eyo tuyinza okuba abakakafu nti Yakuwa kye kiddukiro kyaffe. Naye tuyinza tutya okunyweza enkolagana gye tulina ne Katonda?
MANYA ENGERI KATONDA GY’ALAZEEMU OKWAGALA ERA OBEEKO KY’OKOLA
4 Okusobola okwekuumira mu kwagala kwa Katonda, kitwetaagisa okutegeera engeri Yakuwa gy’atulazeemu okwagala. Lowooza ku zimu ku njigiriza za Baibuli z’oyize nga weeyambisa akatabo kano. Ng’Omutonzi waffe, Yakuwa atuwadde ensi okuba amaka gaffe agasanyusa. Agitaddemu emmere nnyingi nnyo, amazzi, eby’obugagga eby’omu ttaka, ensolo ezisanyusa, n’ebifo ebirabika obulungi. Ng’oyo eyawandiisa Baibuli, Katonda atutegeezezza erinnya lye n’engeri ze. Ate era, Ekigambo kye kitutegeeza nti yatuma Omwana we gw’ayagala ennyo ku nsi era n’amuleka okubonyaabonyezebwa n’okutufiirira. (Yokaana 3:16) Ekikolwa kino kituganyula kitya? Kituwa essuubi ery’ebiseera eby’omu maaso eby’ekitalo.
5 Ate era, essuubi lyaffe ery’ebiseera eby’omu maaso lyesigamye ku kintu ekirala Katonda ky’akoze. Yakuwa ataddewo gavumenti ey’omu ggulu, ng’eno bwe Bwakabaka bwa Masiya. Mangu ddala, ejja kukomya okubonaabona kwonna era efuule ensi ekifo ekirungi ennyo. Kirowoozeeko! Tusobola okufuna emirembe n’essanyu eby’olubeerera. (Zabbuli 37:29) Mu kiseera kino, Katonda atuwadde obulagirizi okusobola okutambuza obulamu bwaffe mu ngeri esingayo obulungi. Ate era, atuwadde ekirabo eky’okusaba ne kiba nti tusobola okumutuukirira ekiseera kyonna wonna we tuba tuli. Zino ze zimu ku ngeri Yakuwa z’alazeemu abantu bonna okwagala era naawe ozingirwamu.
6 Ekibuuzo ekikulu ky’oyinza okwebuuza kiri nti: Nnaasiima ntya okwagala Yakuwa kwandaze? Bangi bajja kugamba nti, “Nange kinneetaagisa okulaga Yakuwa okwagala.” Naawe eyo y’endowooza gy’olina? Yesu yagamba nti ekiragiro ekisinga obukulu kye kino: “Yagalanga Mukama Katonda wo n’omutima gwo gwonna, n’obulamu bwo bwonna, n’amagezi bo gonna.” (Matayo 22:37) Mazima ddala, olina ensonga nnyingi nnyo kw’osinziira okwagala Yakuwa Katonda. Naye okuwulira nti olina okwagala ng’okwo kye kyokka ekizingirwa mu kwagala Yakuwa n’omutima gwo gwonna, n’obulamu bwo bwonna, n’amagezi go gonna?
7 Nga bwe kinnyonnyolwa mu Baibuli, okwagala Katonda tekukoma ku kuwulira obuwulizi nti omwagala. Mu butuufu, wadde nga kikulu okuwulira nti oyagala Yakuwa, enneewulira eyo eba ntandikwa butandikwa ey’okwagala okwa nnamaddala kw’oba nakwo eri Yakuwa. Akasigo k’ekibala ke kaloka ne kavaamu omuti ogubala ebibala. Kyokka, singa oba oyagala ekibala, osobola okuba omumativu ng’omuntu akuwadde akasigo kaakyo? N’akatono! Mu ngeri y’emu, okuwulira nti oyagala Yakuwa Katonda, eba ntandikwa butandikwa ey’okumwagala. Baibuli eyigiriza bw’eti: “Kuno kwe kwagala kwa Katonda ffe okukwatanga ebiragiro bye: era ebiragiro bye tebizitowa.” (1 Yokaana 5:3) Omuntu ayagalira ddala Katonda, ateekwa okubala ebibala ebirungi. Okwagala okwo ateekwa okukwoleka mu bikolwa.—Matayo 7:16-20.
8 Tulaga nti twagala Katonda bwe tukwata ebiragiro bye era ne tuteeka mu nkola emisingi gye. Kino si kizibu kutuukiriza. Amateeka ga Yakuwa si mugugu gye tuli, wabula gatuyamba okuba mu bulamu obulungi, obw’essanyu, era obumatiza. (Isaaya 48:17, 18) Bwe tugoberera obulagirizi bwa Yakuwa, tuba tulaga nti ddala tusiima ebyo byonna by’atukoledde. Eky’ennaku, abantu batono nnyo leero abalaga okusiima ng’okwo. Tetwagala kuba ng’abantu b’omu kiseera kya Yesu abataalaga kusiima. Yesu yawonya abalwadde b’ebigenge kkumi, kyokka omu yekka ye yakomawo okumwebaza. (Lukka 17:12-17) Mazima ddala, twandyagadde okubeera ng’oyo eyasiima, so si nga bali omwenda abataasiima.
9 Kati olwo, ebiragiro bya Yakuwa bye tulina okukwata bye biruwa? Tulabyeko ebiwerako mu katabo kano, naye ka twejjukanyeyo bitonotono. Okukwata ebiragiro bya Katonda kijja kutuyamba okwekuumira mu kwagala kwe.
WEEYONGERE OKUSEMBERERA YAKUWA
10 Ekintu ekikulu ennyo ekitusobozesa okuba n’enkolagana ey’oku lusegere ne Yakuwa kwe kuyiga ebimukwatako. Kye kintu kye tutasaanidde kulekera awo kukola. Singa obadde wabweru ekiro mu budde obunnyogovu ng’oyota omuliro, wandigulese ne guzikira? N’akatono. Wandibadde oseesaamu enku buli kiseera omuliro ogwo gusobole okusigala nga gwaka era nga gukubugumya. Obulamu bwo buyinza okukosebwa singa omuliro guzikira. Ng’enku bwe zisobozesa omuliro okweyongera okwaka, ‘n’okumanya Katonda’ kusobozesa okwagala kwe tulina gy’ali obutaddirira.—Engero 2:1-5.
11 Yesu yakubiriza abagoberezi be okwagalanga Yakuwa awamu n’Ekigambo kye eky’amazima. Oluvannyuma lw’okuzuukira kwe, Yesu yayigiriza abayigirizwa be babiri ebintu ebimu ebikwata ku bunnabbi bw’omu Byawandiikibwa eby’Olwebbulaniya obwatuukirizibwa ku ye. Baakwatibwako batya? Oluvannyuma baagamba: “Emitima gyaffe tegyabadde nga gitutyemuka mu nda yaffe, bwe yabadde ayogera naffe mu kkubo ng’atubikkulira ebyawandiikibwa?”—Lukka 24:32.
12 Bwe wasookera ddala okumanya Baibuli by’eyigiriza, tewawulira ng’obugaanye essanyu era ne weeyongera okwagala Katonda? Awatali kubuusabuusa bwe kityo bwe kyali. Bangi baawulira bwe batyo. Kati okusoomooza kw’olina kwe kukuuma okwagala okwo kuleme okuddirira. Tetwagala kuba ng’abantu abali mu nsi. Yesu yalagula nti: “Okwagala kw’abasinga obungi kuliwola.” (Matayo 24:12) Okwagala kw’olina eri Yakuwa n’eri amazima ga Baibuli osobola otya okukukuuma ne kutaddirira?
13 Weeyongere okufuna kumanya okukwata ku Yakuwa Katonda ne Yesu Kristo. (Yokaana 17:3) Fumiitiriza ku ebyo by’oyiga mu Kigambo kya Katonda, era weebuuze nti: ‘Bino binjigiriza ki ku Yakuwa Katonda? Binnyamba bitya okumwagala n’omutima gwange gwonna, n’amagezi gange gonna, n’obulamu bwange bwonna?’ (1 Timoseewo 4:15) Okufumiitiriza ng’okwo kujja kukuyamba okunyweza okwagala kw’olina eri Yakuwa.
14 Engeri endala gy’oyinza okunywezaamu okwagala kwo eri Yakuwa kwe kusaba obutayosa. (1 Abasessaloniika 5:17) Mu Ssuula 17 ey’akatabo kano, twayiga nti okusaba kirabo kya muwendo okuva eri Katonda. Ng’enkolagana y’abantu bwe yeeyongera okunywera bwe baba n’empuliziganya ennungi, n’enkolagana yaffe ne Yakuwa yeeyongera okunywera bwe tumusaba obutayosa. Kikulu nnyo okusaba mu bwesimbu ate nga tetuddiŋŋana bigambo. Kitwetaagisa okwogera ne Yakuwa ng’omwana bwe yandyogedde ne kitaawe gw’ayagala ennyo. Kya lwatu, twagala okwogera naye mu ngeri ey’ekitiibwa, nga tuli beesimbu era nga bye twogera biviira ddala ku mutima. (Zabbuli 62:8) Yee, okwesomesa Baibuli n’okusaba okuva ku ntobo y’omutima, bintu bikulu nnyo mu kusinza kwaffe, era bituyamba okwekuumira mu kwagala kwa Katonda.
FUNA ESSANYU MU KUSINZA KWO
15 Okwesomesa Baibuli n’okusaba bye bimu ku ebyo ebizingirwa mu kusinza bye tusobola okukola nga tuli ku lwaffe. Kyokka, waliwo ekintu ekirala ekizingirwa mu kusinza kye tukola mu lujjudde: okubuulira abalala enzikiriza zaffe. Olina b’obuuliddeko ku mazima g’oyize mu Baibuli? Bwe kiba bwe kityo, ofunye enkizo ey’ekitalo. (Lukka 1:74) Bwe tubuulirako abalala amazima ge tuyize agakwata ku Yakuwa Katonda, tuba tukola omulimu omukulu ennyo ogwaweebwa Abakristaayo bonna—okubuulira amawulire amalungi ag’Obwakabaka bwa Katonda.—Matayo 24:14; 28:19, 20.
16 Omutume Pawulo yatwala obuweereza bwe ng’ekintu eky’omuwendo ennyo, ng’abuyita eky’obugagga. (2 Abakkolinso 4:7) Okubuulira abantu ebikwata ku Yakuwa Katonda n’ebigendererwa bye gwe mulimu ogusingayo obulungi gw’osobola okukola. Bwe tugukola tuba tuweereza Omukozesa asingayo obulungi, era omulimu guno guvaamu emiganyulo mingi. Bw’ogwenyigiramu, oba oyamba abantu ab’emitima emirungi okusemberera Kitaffe ow’omu ggulu, n’okutandika okutambulira mu kkubo eribatuusa mu bulamu obutaggwaawo. Teriiyo mulimu mulala ogumatiza okusinga ogwo. Ate era, bw’obuulira abalala ebikwata ku Yakuwa ne ku Kigambo kye, okukkiriza kwo n’okwagala kw’olina eri Yakuwa byeyongera okunywera. Era Yakuwa asiima nnyo okufuba kwo. (Abaebbulaniya 6:10) Okunyiikira okukola omulimu ng’ogwo kikuyamba okwekuumira mu kwagala kwa Katonda.—1 Abakkolinso 15:58.
17 Tulina okukijjukira nti omulimu gw’okubuulira Obwakabaka gulina okukolebwa mu bwangu. Baibuli egamba: ‘Buulira ekigambo mu bwangu.’ (2 Timoseewo 4:2) Lwaki kino kikulu nnyo leero? Ekigambo kya Katonda kitutegeeza nti: “Olunaku olukulu olwa Mukama luli kumpi, luli kumpi era lwanguwa mangu nnyo.” (Zeffaniya 1:14) Yee, ekiseera kinaatera okutuuka Yakuwa azikirize embeera z’ebintu zino. Abantu balina okulabulwa! Beetaaga okumanya nti, kaakano kye kiseera okulondawo Yakuwa ng’Omufuzi waabwe. Enkomerero ‘tejja kulwa kutuuka.’—Kaabakuuku 2:3.
18 Yakuwa ayagala tumusinze nga tuli wamu n’Abakristaayo ab’amazima. Eno y’ensonga lwaki Ekigambo kye kigamba nti: “Tulowoozaganenga ffekka na ffekka okukubirizanga okwagala n’ebikolwa ebirungi; obutalekanga kukuŋŋaana wamu, ng’abalala bwe bayisa, naye nga tubuulira; era nga tweyongeranga okukola ebyo bwe tutyo, nga bwe mulaba olunaku luli nga lunaatera okutuuka.” (Abaebbulaniya 10:24, 25) Bwe tukuŋŋaana awamu ne bakkiriza bannaffe mu nkuŋŋaana ez’Ekikristaayo, tufuna omukisa okutendereza era n’okusinza Katonda waffe. Ate era tuzimbagana era tuzziŋŋanamu amaanyi.
19 Bwe tukuŋŋaana awamu n’abasinza ba Yakuwa abalala, omukwano n’okwagalana ebiri mu kibiina byeyongera okunywera. Kikulu buli omu okutunuulira ebirungi mu munne nga Yakuwa bw’atunuulira ebirungi mu ffe. Bakkiriza banno tobasuubira kubeera bantu abatuukiridde. Kijjukire nti bonna tebakulaakulanira ku sipiidi y’emu mu by’omwoyo, era buli omu ku ffe akola ensobi. (Abakkolosaayi 3:13) Bw’okola omukwano n’abo abaagala ennyo Yakuwa, ojja kukula mu by’omwoyo. Yee, okusinza Yakuwa ng’oli wamu ne baganda bo mu by’omwoyo kijja kukuyamba okwekuumira mu kwagala kwa Katonda. Yakuwa asasula atya abo abamusinza n’obwesigwa era abeekuumira mu kwagala kwe?
LUUBIRIRA ‘OBULAMU OBWA NNAMADDALA’
20 Yakuwa awa abaweereza be abeesigwa empeera y’obulamu, naye bulamu bwa ngeri ki? Oli mulamu? Abasinga obungi ku ffe tujja kugamba nti yee. Tussa, tulya era tunywa. N’olwekyo tuli balamu. Ate mu biseera lwe tubeera abasanyufu, tuyinza n’okugamba nti, “Mazima ddala kaakano tunyumirwa obulamu mu bujjuvu!” Kyokka, Baibuli eraga nti tewaliiwo muntu leero anyumirwa bulamu mu bujjuvu.
21 Ekigambo kya Katonda kitukubiriza okufuba ‘okunyweza obulamu obwa nnamaddala.’ (1 Timoseewo 6:19) Ebigambo ebyo bitegeeza nti ‘obulamu obwa nnamaddala’ tusuubira kubufuna mu biseera bya mu maaso. Yee, bwe tuliba nga tutuukiridde, tujja kuba balamu mu bujjuvu olw’okuba tujja kubeera mu bulamu bwennyini Katonda bwe yali ayagala tubeeremu. Bwe tuliba mu lusuku lwa Katonda ku nsi, nga tuli balamu bulungi, nga tulina emirembe n’essanyu, tujja kuba tunyumirwa ‘obulamu obwa nnamaddala’—obulamu obutaggwaawo. (1 Timoseewo 6:12) Eryo si ssuubi lya kitalo?
22 Tusobola tutya okunyweza ‘obulamu obwa nnamaddala’? Mu ssuula y’emu, Pawulo yakubiriza Abakristaayo ‘okukolanga ebirungi, n’okubeeranga abagagga mu bikolwa ebirungi.’ (1 Timoseewo 6:18) N’olwekyo, kyeyoleka bulungi nti okufuna obulamu obwa nnamaddala kisinziira ku ngeri gye tussa mu nkola amazima ge tuyize mu Baibuli. Naye Pawulo yali ategeeza nti tugwanidde okufuna ‘obulamu obwa nnamaddala’ olw’okwoleka ebikolwa ebirungi? Nedda! Obulamu obwo tujja kubufuna ‘olw’ekisa’ Katonda kye yatulaga. (Abaruumi 5:15) Kyokka, Yakuwa ayagala okuwa obulamu abo abamuweereza n’obwesigwa. Ayagala ofune ‘obulamu obwa nnamaddala.’ Obulamu ng’obwo obw’essanyu, obw’emirembe era obutaggwaawo, bujja kufunibwa abo abeekuumira mu kwagala kwa Katonda.
23 Buli omu ku ffe asaanidde okwebuuza nti, ‘Nsinza Katonda mu ngeri entuufu eragibwa mu Baibuli?’ Bwe twekebera buli lunaku, ne tukisanga nga eky’okuddamu kiri nti yee, awo tuba tuli mu kkubo ettuufu. Tuba bakakafu nti Yakuwa kye kiddukiro kyaffe. Ajja kukuuma abantu be abeesigwa mu nnaku zino embi ez’embeera z’ebintu zino enkadde. Ajja kutuwonyawo atutuuse mu mbeera z’ebintu empya ezinaatera kutuuka. Nga tujja kuba basanyufu nnyo okubeerawo mu kiseera ekyo! Era nga tujja kusanyuka nnyo okuba nti twasalawo mu ngeri ey’amagezi mu nnaku zino ez’oluvannyuma! Bw’osalawo bw’otyo kati, ojja kunyumirwa ‘obulamu obwa nnamaddala,’ obulamu Yakuwa Katonda bwe yali ayatwagaliza okubeeramu, emirembe gyonna!
BAIBULI KY’EYIGIRIZA
- Tulaga nti twagalira ddala Katonda nga tukwata ebiragiro bye era nga tussa mu nkola emisingi gye.—1 Yokaana 5:3.
- Okusoma Ekigambo kya Katonda, okusaba Yakuwa okuviira ddala ku ntobo y’omutima, okuyigiriza abalala ebimukwatako, n’okumusinza mu nkuŋŋaana ez’Ekikristaayo, bijja kutuyamba okwekuumira mu kwagala kwa Katonda.—Matayo 24:14; 28:19, 20; Yokaana 17:3; 1 Abasessaloniika 5:17; Abaebbulaniya 10:24, 25.
- Abo abeekuumira mu kwagala kwa Katonda balina essuubi ery’okufuna ‘obulamu obwa nnamaddala.’—1 Timoseewo 6:12, 19; Yuda 21.
Ebibuuzo
1, 2. Wa we tuyinza okufuna obukuumi leero?
3. Tusobola tutya okufuula Yakuwa ekiddukiro kyaffe?
4, 5. Ezimu ku ngeri Yakuwa mw’atulaggidde okwagala ze ziruwa?
6. Oyinza otya okusiima okwagala Yakuwa kw’akulaze?
7. Okuwulira obuwulizi nti oyagala Katonda, kye kyokka ekiraga nti omwagalira ddala? Nnyonnyola.
8, 9. Tusobola tutya okulaga nti twagala Katonda era nti tusiima by’atukolera?
10. Nnyonnyola ensonga lwaki kikulu okweyongera okufuna okumanya okukwata ku Yakuwa Katonda.
11. Ebyo Yesu bye yayigiriza byakwata bitya ku bagoberezi be?
12, 13. (a) Eri abantu abasinga obungi leero, kiki ekituuse ku kwagala kwe balina eri Katonda n’eri Baibuli? (b) Tusobola tutya okukuuma okwagala kwaffe ne kutawola?
14. Okusaba kusobola kutya okunyweza okwagala kwe tulina eri Yakuwa?
15, 16. Lwaki tusaanidde okutwala omulimu gw’okubuulira Obwakabaka ng’enkizo era ng’ekintu eky’obugagga?
17. Lwaki omulimu gw’okubuulira gulina okukolebwa mu bwangu leero?
18. Lwaki tusaanidde okusinza Yakuwa nga tuli wamu n’Abakristaayo ab’amazima?
19. Tusobola tutya okubeera n’okwagala okunywevu mu kibiina Ekikristaayo?
20, 21. ‘Obulamu obwa nnamaddala’ kye ki, era lwaki essuubi eryo lya kitalo?
22. Osobola otya ‘okunyweza obulamu obwa nnamaddala’?
23. Lwaki kikulu okwekuumira mu kwagala kwa Katonda?


text:
Ezekyeri Ezekiel
Chapter 8
1 Awo olwatuuka mu mwaka ogw'omukaaga mu mwezi ogw'omukaaga ku lunaku oIw'okutaano olw'omwezi, bwe nnali nga ntudde mu nnyumba yange n'abakadde ba Yuda nga batudde mu maaso gange, omukono gwa Mukama Katonda ne gugwira eyo ku nze.
2 Awo ne ntunula, era, laba, ekifaananyi ekyali ng'embala ey'omuliro; okuva ku mbala ey'ekiwato kye ne wansi, muliro: n'okuva ku kiwato kye n'okwambuka, ng'embala ey'okumasamasa, ng'ebbala lya zaabu etabuddwamu effeeza.
3 Awo n'agolola ekyali ng'omukono n'ankwata ku muvumbo gw'enviiri ez'oku mutwe gwange; omwoyo ne gunsitula wakati w'ensi n'eggulu ne guntwala e Yerusaalemi mu kwolesebwa kwa Katonda, eri oluggi olw'omulyango ogw'oluggya olw'omunda, ogutunuulira obukiika obwa kkono; awali entebe ey'ekifaananyi eky'obuggya ekireeta obuggya.
4 Awo, laba, ekitiibwa kya Katonda wa Isireaeri kyali eyo ng'embala bwe yali gye nnalabira mu lusenyi.
5 Awo n'aŋŋamba nti Omwana w'omuntu, yimusa amaaso go kaakano eri ekkubo erigenda obukiika obwa kkono. Awo ne nnyimusa amaaso gange eri ekkubo erigenda obukiika obwa kkono, kale, laba, ekifaananyi kino eky'obuggya nga kiri mu mulyango ku luuyi olw'obukiika obwa kkono olw'omulyango ogw'ekyoto.
6 Awo n'aŋŋamba nti Omwana w'omuntu, olaba kye bakola? olaba emizizo emikulu ennyumba ya Isiraeri gye bakolera wano, ndyoke nneesambe wala awatukuvu wange? naye onoolaba nate n'emizizo emirala emikulu.
7 Awo n'andeeta ku luggi olw'oluggya; awo bwe nnatunula, laba, ekituli nga kiri mu kisenge.
8 Awo n'aŋŋamba nti Omwana w'omuntu, sima nno mu kisenge awo bwe nnamala okusima mu kisenge, laba, oluggi.
9 N'aŋŋamba nti Yingira olabe emizizo egy'obubi gye bakolera wano.
10 Awo ne nnyingira ne ndaba; era, laba, buli ngeri ey'ebyewalula n'ensolo ez'emizizo n'ebifaananyi byonna eby'ennyumba ya Isiraeri nga bitoneddwa ku kisenge enjuyi zonna.
11 Era nga wayimiridde mu maaso gaabyo abasajja nsanvu ku bakadde ab'omu nnyumba ya Isiraeri, ne wakati mu bo nga muyimiridde Yaazaniya mutabani wa Safani, buli muntu ng'akutte ekyoterezo kye mu mukono gwe; akaloosa ak'ekire eky'obubaane ne kanyooka.
12 Awo n'aŋŋamba nti Omwana w'omuntu, olabye abakadde ab'omu nnyumba ya Isiraeri kye bakolera mu kizikiza, buli muntu mu bisenge bye ebirimu ebifaananyi? kubanga boogera nti Mukama tatulaba; Mukama yaleka ensi.
13 Era n'aŋŋamba nti Era onoolaba nate n'emizizo emirala emikulu gye bakola.
14 Awo n'andeeta eri oluggi olw'omulyango ogw'ennyumba ya Mukama ogwayolekera obukiika obwa kkono; awo, laba, abakazi nga batudde eyo nga bakaabira Tammuzi.
15 Awo n'aŋŋamba nti Olabye, omwana w'omuntu? era onoolaba nate emizizo egisinga gino obukulu.
16 Awo n'andeeta mu luggya olw'omunda olw'ennyumba ya Mukama, kale, laba, ku luggi olwa yeekaalu ya Mukama wakati w'ekisasi n'ekyoto nga waliwo abasajja ng'amakumi abiri mu bataano, abakubye enkoona yeekaalu ya Mukama n'amaaso gaabwe nga gatunuulira ebuvanjuba; era nga basinza enjuba nga batunuulira ebuvanjuba.
17 Awo n'aŋŋamba nti Olabye, omwana w'omuntu? kigambo kyangu eri ennyumba ya Yuda nga bakola emizizo gye bakolera wano? kubanga bajjuzizza ensi ekyejo, era bakyuse nate okunsunguwaza: era, laba, basembeza ettabi ku nnyindo yaabwe.
18 Era nange kyendiva nkola n'ekiruyi: eriiso lyange teririsonyiwa so sirikwatibwa kisa: era newakubadde nga bakaaba n'eddoboozi ddene mu matu gange, siribawulira.


text:
Ebyabaleevi Leviticus
Chapter 19
1 Mukama n’ayogera ne Musa nti
2 Yogera n'ekibiina kyonna eky'abaana ba Isiraeri, obagambe nti Munaabanga batukuvu: kubanga nze Mukama Katonda wammwe ndi mutukuvu.
3 Mutyenga buli muntu nnyina ne kitaawe, era mwekuumenga ssabbiiti zange: nze Mukama Katonda wammwe.
4 Temukyukiranga bifaanaayi, so temwekoleranga bakatonda basaanuuse: nze Mukama Katonda wammwe.
5 Era bwe munaawangayo ssaddaaka ey'ebiweebwayo olw'emirembe eri Mukama, munaagiwangayo era mukkirizibwe.
6 Ku lunaku olwo lwe munaagiweeraagako kwe munaagiriiranga, ne ku lw'enkya: era ekintu kyonna bwe kinaafikkangako okutuusa ku lunaku olw'okusatu, kinaayokebwanga omuliro.
7 Era bwe kinaaliibwangako n'akatono ku lunaku olw'okusatu, kiba kya muzizo; tekikkirizibwenga:
8 naye buli anaakiryangako anaabangako obutali butuukirivu bwe, kubanga avumisizza ekintu ekitukuvu ekya Mukama: era omuntu oyo anaazikirizibwanga mu bantu be.
9 Era bwe munaakungulanga ebikungulwa by'ensi yammwe, tomaliranga ddala kukungula nsonda za nnimiro yo, so tokuŋŋaaayanga ebyerebwa ku bikungulwa byo.
10 So toyeranga mu lusuku lwo olw'emizabbibu, so tokuŋŋaanyanga bibala ebikunkumuka mu lusuku lwo olw'emizabbibu; onoobirekeranga omwavu n'omugenyi: nze Mukama Katonda wammwe.
11 Temubbanga; so temulyazaamaanyanga, so temulimbagananga mwekka na mwekka.
12 temulayiriranga bwereere linnya lyange, n'okuvumisa n'ovumisa erinnya lya Katonda wo: nze Mukama.
13 Tojooganga muliraanwa wo, so tomunyaganga: empeera y'omusenze akolera empeera tosulanga ng'oli nayo okukeesa obudde.
14 Tokolimiranga muggavu wa matu, so tomuteekerangawo nkonge omuzibe w'amaaso, naye onootyanga Katonda wo: nze Mukama.
15 Temusalanga misango egitali gya nsonga: tolowoozanga maaso ga mwavu, so tossangamu kitiibwa maaso ga wa maanyi: naye onoosaliranga muliraanwa wo emisango gya nsonga.
16 Tobanga wa nnimi ng'otambulatambula mu bantu bo; so toyimiriranga kulumba musaayi gwa muliraanwa wo: nze Mukama.
17 Tokyawanga muganda wo mu mutima gwo: tolemanga kunenya muliraanwa wo, oleme okubaako ekibi ku lulwe.
18 Towalananga ggwanga, so tobanga na nge yonna eri abaana b'abantu bo, naye onooyagalanga muliraanwa wo nga bwe weeyagala wekka: nze Mukama.
19 Mwekuumenga amateeka gange. Tozaalisanga nsolo zo ngeri ezitafaanana bumu: tosiganga mu nnimiro yo nsigo ey'engeri ebbiri: ekyambalo tekikubikkangako eky'engeri ebbiri ez'olugoye ezitabuddwa awamu.
20 Era buli anaasulanga n'omukazi, naye nga muzaana, ng'aliko bba amwogereza, era nga tanunulwanga n'akatono, so nga taweebwanga ddembe; banaabonerezebwanga, tebattibwanga, kubanga teyali wa busa.
21 Awo anaaleetanga ekyo ky'awaayo olw'omusango eri Mukama, ku mulyango gw'eweema ey'okusisinkanirangamu, embuzi ennume okuba ekiweebwayo olw'omusango.
22 Awo kabona anaamutangirizanga endiga ennume ey'ekiweebwayo olw'omusango mu maaso ga Mukama olw'ekibi kye yakola; kale anaasonyiyibwanga ekibi kye yakola.
23 Era bwe mubanga muyingidde mu nsi eyo, era nga mumaze okusimba emiti egy'engeri zonna egiriibwako, ne mulyoka muyita ebibala byagyo obutakomolwa bwagyo: emyaka esatu binaabanga gye muli ng'ebitali bikomole tebiriibwangako.
24 Naye mu mwaka ogw'okuna ebibala byayo byonna biriba bitukuvu, olw'okutendereza Mukama.
25 Ne mu mwaka ogw'okutaano mulirya ku bibala byayo, ebawe ekyengera kyayo: nze Mukama Katonda wammwe.
26 Temulyanga kintu kyonna wamu n'omusaayi, so temuwanga ddogo, so temulagulanga.
27 Temumwanga nkiiya, so toyonoonanga nsonda za kirevu kyo.
28 Temwesalanga ku mubiri gwammwe olw'abafu, so temwesalangako bya buyonjo byonna: nze Mukama.
29 Tovumisanga muwala wo, okumufuula omwenzi; ensi creme okugoberera obwenzi, ensi n'ejjula ekibi.
30 Mwekuumenga ssabbiiti zange, era mutyenga awatukuvu wange: nze Mukama.
31 Temukyukiranga abo abasamira emizimu, newakubadde abalogo; temubanoonyanga, okwonooneka olw'abo: nze Mukama Katonda wammwe.
32 Oseguliranga alina envi, era ossangamu ekitiibwa amaaso g'omukadde, era otyanga Katonda wo: nze Mukama.
33 Era omugenyi bw'anaatuulanga naawe mu nsi yammwe, temumukolanga bubi.
34 Omugenyi anaatuulanga nammwe anaabanga gye muli ng'enzaalwa mummwe, era omwagalanga nga bwe weeyagala wekka, kubanga mwali bagenyi mu nsi y'e Misiri: nze Mukama Katonda wammwe.
35 Temukolanga ebitali bya butuukirivu okusala emisango, okupima emikono, okupimira mu minzaani, newakubadde okugera.
36 Munaabanga ne minzaani ntuufu, n'ebigera bituufu, efa ntuufu, ne ini ntuufu: nze Mukama Katonda wammwe, eyabaggya mu nsi y'e Misiri.
37 Era mukwatenga amateeka gange gonna, n'emisango gyange gyonna, ne mubikolanga: nze Mukama.


text:
Chapter 13
1 Naye embaga ey'Okuyitako yali nga tennatuuka, Yesu bwe yamanya ng'ekiseera kye kituuse okuva mu nsi muno okugenda eri Kitaawe, bwe yayagala ababe abali mu nsi, yabaagala okutuusa enkomerero.
2 Bwe baali balya emmere ey'ekyeggulo Setaani nga yamaze dda okuweerera Yuda Isukalyoti omwana wa Simooni mu mutima gwe okumulyamu olukwe,
3 Yesu bwe yamanya nga Kitaawe amuwadde byonna mu mukono gwe, era nga yava wa Katonda, ate ng'adda wa Katonda,
4 n'ava ku mmere, n'ayambulamu engoye ze; n'addira ekiremba, ne yeesiba ekimyu.
5 N'alyoka afuka amazzi mu kibya, n'atanula okunaaza abayigirizwa ebigere n'okubisiimuuza ekiremba kye yali yeesibye.
6 Awo n'ajja eri Simooni Peetero. Naye n'amugamba nti Mukama wange, ggwe onnaaza ebigere?
7 Yesu n'addamu n'amugamba nti Kye nkola nze tokimanyi ggwe kaakano, naye olikitegeera luvannyuma.
8 Peetero n'amugamba nti Tonnaazenga bigere byange emirembe gyonna. Yesu n'amuddamu nti Bwe ssiikunaaze tossa kimu nange.
9 Simooni Peetero n'amugamba nti Mukama wange, si bigere byange byokka, naye n'emikono n'omutwe.
10 Yesu n'amugamba nti Anaazibwa omubiri taliiko kye yeetaaga wabula okunaaba ebigere byokka, naye yenna nga mulongoofu: nammwe muli balongoofu naye si mwenna.
11 Kubanga yamumanya anaamulyamu olukwe; kyeyava ayogera nti Mwenna temuli balongoofu.
12 Awo bwe yamala okubanaaza ebigere, n'ayambala engoye ze, n'atuula nate, n'abagamba nti Mutegedde kye mbakoze?
13 Mmwe mumpita Muyigiriza era Mukama wammwe: era mwogera bulungi; kubanga bwe ndi.
14 Kale oba nga nze Mukama wammwe era Omuyigiriza mbanaazizza ebigere, era nammwe kibagwanira okunaazagananga ebigere.
15 Kubanga mbawadde ekyokulabirako, era nga bwe mbakoze nze, nammwe mukolenga bwe mutyo.
16 Ddala ddala mbagamba nti Omuddu tasinga bukulu mukama we; so omutume tasinga bukulu oli eyamutuma.
17 Bwe mubimanya ebyo, mulina omukisa bwe mubikola.
18 Soogedde ku mmwe mwenna: nze mmanyi be nnalondamu: naye ekyawandiikibwa kituukirire nti Alya ku mmere yange ye annyimusiza ekisinziiro kye.
19 Okusooka leero mbabuulira nga tekinnaba kubaawo, era ne bwe kiriba, mulyoke mukkirize nga nze nzuuyo.
20 Ddala ddala mbagamba nti Asembeza buli gwe ntuma, ng'asembezza nze: era asembeza nze, ng'asembezezza oli eyantuma.
21 Yesu bwe yamala okwogera bw'atyo, ne yeeraliikirira mu mwoyo, n'ategeeza, n'ayogera nti Ddala ddala mbagamba nti omu ku mmwe anandyamu olukwe.
22 Abayigirizwa ne batunulaganako, nga babuusabuusa gw'ayogeddeko bw'ali.
23 Waaliwo omu ku bayigirizwa be eyali agalamidde mu kifuba kya Yesu ku mmere, Yesu gwe yayagalanga.
24 Awo Simooni Peetero n'awenya oyo, n'amugamba nti Tubuulire gw'ayogeddeko bw'ali.
25 Ye bwe yagalamira mu kifuba kya Yesu, nga bwe yali, n'amugamba nti Mukama wange, ye ani?
26 Awo Yesu n'addamu nti Gwe nnaakoleza ekitole ne nkimuwa ye wuuyo. Awo bwe yakoza ekitole, n'akitwala, n'akiwa Yuda omwana wa Simooni Isukalyoti.
27 Bwe yamala okuweebwa ekitole, Setaani n'alyoka amuyingiramu. Awo Yesu n'amugamba nti Ky'okola, kola mangu.
28 Naye ekigambo ekyo tewali muntu ku bo abaali batudde ku mmere eyakitegeera ekikimwogezza.
29 Kubanga abalala baateerera nti kubanga Yuda ye yali akwata ensawo, Yesu kyeyava amugamba nti Gula bye twetaaga eby'oku mbaga; oba awe abaavu ekintu.
30 Awo bwe yamala okuweebwa ekitole, amangu ago n'afuluma ebweru; bwali nga buzibye.
31 Awo bwe yamala okufuluma, Yesu n'agamba nti Kaakano Omwana w'omuntu agulumizibwa, ne Katonda agulumizibwa mu ye;
32 era Katonda alimugulumiza mu ye yennyini, era amangu ago anaamugulumiza.
33 Baana bange, ekiseera kitono nga nkyali nammwe. Mulinnoonya: era nga bwe nnagamba Abayudaaya nti Gye ŋŋenda nze mmwe temuyinza kujja, era nammwe bwe mbagamba kaakano.
34 Etteeka eriggya mbawa nti Mwagalanenga; nga bwe nnabaagalanga mmwe, era nammwe mwagalanenga.
35 Bonna kwe banaategeereranga nga muli bayigirizwa bange, bwe munaabanga n'okwagalana mwekka na mwekka.
36 Simooni Peetero n'amugamba nti Mukama wange, ogenda wa? Yesu n'addamu nti Gye ŋŋenda, toyinza kungoberera kaakano; naye olingoberera gye bujja.
37 Peetero n'amugamba nti Mukama wange, kiki ekindobera okukugoberera kaakano? N'awaayo obulamu bwange ku lulwo.
38 Yesu n'addamu nti Onoowaayo obulamu bwo ku lwange? Ddala ddala nkugamba nti Enkoko teekookolime okutuusa lw'ononneegaana emirundi esatu.


text:
Nekkemiya Nehemiah
Chapter 8
1 Awo abantu bonna ne bakuŋŋaana ng'omuntu omu mu kifo ekigazi ekyayolekera omulyango gw'amazzi; ne bagamba Ezera omuwandiisi okuleeta ekitabo eky'amateeka ga Musa Mukama ge yalagira Isiraeri.
2 Ezera kabona n’aleeta amateeka mu maaso g'ekibiina, abasajja era n'abakazi ne bonna abaayinza okuwulira n'okutegeera, ku lunaku olw'olubereberye olw'omwezi ogw'omusanvu.
3 Awo n'asoma omwo mu maaso g’ekifo ekigazi ekyayolekera omulyango ogw'amazzi, okuva enkya ku makya okutuusa ettuntu, abasajja n'abakazi nga weebali, n'abo abayinza okutegeera; abantu bonna ne batega amatu okuwulira ekitabo eky'amateeka.
4 Ezera omuwandiisi n'ayimirira ku kituuti eky'emiti kye baali bakoledde omulimu ogwo; n'okumuliraana ne wayimirira Mattisiya ne Sema ne Anaya ne Uliya ne Kirukiya ne Maaseya ku mukono gwe ogwa ddyo; ne ku mukono gwe ogwa kkono Pedaya ne Misayeri ne Malukiya ne Kasumu ne Kasubaddana, Zekkaliya ne Mesullamu.
5 Awo Ezera n'ayanjululiza ekitabo mu maaso g'abantu bonna; (kubanga yali waggulu w'abantu bonna;) kale bwe yakyanjuluza, abantu bonna ne bayimirira:
6 Ezera ne yeebaza Mukama Katonda omukulu. Abantu bonna ne baddamu nti Amiina, Amiina, nga bayimusa emikono gyabwe: ne bakutama emitwe gyabwe ne basinza Mukama nga bavuunamye amaaso gaabwe.
7 Era Yesuwa ne Baani ne Serebiya ne Yamini ne Akkubu ne Sabbesayi ne Kodiya ne Masseya ne Kerita ne Azaliya ne Yozabadi ne Kanani ne Peraya n'Abaleevi ne bategeeza abantu amateeka: abantu ne bayimirira mu kifo kyabwe.
8 Ne basoma mu kitabo mu mateeka ga Katonda okuwulikika; ne baleeta amakulu n'okutegeera ne bategeera ebyasomebwa.
9 Awo Nekkemiya Tirusaasa ne Ezera kabona omuwandiisi n'Abaleevi abaayigirizanga abantu ne bagamba abantu bonna nti Olunaku luno lutukuvu eri Mukama Katonda wammwe; temunakuwala so temukaaba maziga. Kubanga abantu bonna baakaaba amaziga bwe baawulira ebigambo eby'omu mateeka.
10 Awo n'abagamba nti Mweddireyo, mulye amasavu, munywe ebiwoomerevu, muweereze oyo emigabo atategekeddwa kintu: kubanga olunaku luno lutukuvu eri Mukama waffe: so temunakuwala; kubanga essanyu lya Mukama ge maanyi gammwe.
11 Awo Abaleevi ne basirisa abantu bonna nga boogera, nti Musirike, kubanga olunaku luno lutukuvu; so temunakuwala.
12 Awo abantu bonna ne beddirayo okulya n'akunywa n'okuwereeza emigabo n'okusanyuka essanyu lingi, kubanga bategedde ebigambo ebibabuuliddwa.
13 Awo ku lunaku olw'okubiri ne wakuŋŋaana emitwe gy'ennyumba za bakitaabwe ez'abantu bonna, bakabona n'Abaleevi, awali Ezera omuwandiisi, okutega amatu eri ebigambo eby'amateeka.
14 Ne balaba ebyawandiikibwa mu mateeka Mukama bwe yalagirira mu Musa, abaana ba Isiraeri basulenga mu nsiisira mu mbaga ey'omu mwezi ogw'omusanvu:
15 bategeezenga era balangirirenga mu bibuga byabwe byonna ne mu Yerusaalemi nti Mufulume ku lusozi, mukime amatabi g'emizeyituuni, n'amatabi ag'emizeyituuni egy'omu nsiko, n'amatabi g'emikadasi, n'amatabi g'enkindu, n'amatabi g'emiti emiziyivu, okukola ensiisira nga bwe kyawandiikibwa.
16 Awo abantu ne bafuluma ne bagaleeta ne beekolera ensiisira, buli muntu waggulu ku nnyumba ye ne mu mpya zaabwe ne mu mpya z'ennyumba ya Katonda ne mu kifo ekigazi eky'oku mulyango ogw'amazzi ne mu kifo ekigazi eky'okumulyango gwa Efulayimu.
17 Awo ekibiina kyonna eky'abo abaali bakomyewo okuva mu bunyage ne bakola ensiisira ne basula mu nsiisira: kubanga okuva mu nnaku za Yesuwa mutabani wa Nuuni okutuusa ku lunaku luli abaana ba Isiraeri tebaakolanga bwe batyo. Ne wabaawo essanyu lingi nnyo.
18 Era buli lunaku ng'asookera ku lunaku olw'olubereberye n'amalira ku lunaku olw'enkomerero n'asomanga mu kitabo eky'amateeka ga Katonda. Ne bakwatira embaga ennaku musanvu; ne ku lunaku olw'omunaana ne wabaawo okukuŋŋaana okutukuvu, ng'ekiragiro bwe kiri.